**NÁRODNÁ RADA SLOVENSKEJ REPUBLIKY**

VI. volebné obdobie

**Návrh**

**zákon**

z ... 2014

**o ochrane, podpore a odmeňovaní osôb aktívne bojujúcich proti korupcii (zákon o bojovníkoch proti korupcii) a o zmene a doplnení niektorých zákonov**

Národná rada Slovenskej republiky sa uzniesla na tomto zákone:

**Čl. I**

**PRVÁ ČASŤ**

**ZÁKLADNÉ USTANOVENIA**

**§ 1**

**Účel zákona**

Účelom zákona je

a) výrazne znížiť rozsah korupčných trestných činov a protispoločenskej činnosti, v ktorých dôsledku dochádza nielen ku škode, ale aj k strate dôvery občanov v spravodlivé fungovanie štátu napomôcť oznamovaniu významných skutočností,

b) napomôcť oznamovaniu významných skutočností v oblasti korupcie a protispoločenskej činnosti,

c) účinne a komplexne chrániť bojovníka proti korupcii pri oznamovaní významných skutočností tak, aby toto jeho konanie bolo rovnocennou alternatívou k jeho prípadnému nekonaniu a nemohlo sa stať dôvodom na vyvodzovanie dôsledkov, ktoré by bojovníkovi proti korupcii spôsobili ujmu,

d) odmeniť bojovníka proti korupcii za to, že sa podieľal na objasnení trestnej činnosti súvisiacej s korupčnými trestnými činmi alebo za to, že sa podieľal na zistení alebo usvedčení osoby zodpovednej za takúto činnosť alebo na predídení alebo zabránení škode na majetku v správe štátu vrátane poskytnutia určitého podielu z majetku v správe štátu, ak došlo k navráteniu tohto majetku alebo jeho časti,

e) podporiť bojovníka proti korupcii formou osobitného prístupu zo strany štátu, ako aj podporiť subjekty, ktoré sa v rámci svojej činnosti zameriavajú na prevenciu korupcie a protikorupčné vzdelávanie a výchovu,

f) zvyšovať povedomie verejnosti o oznamovaní významných skutočností a postavení bojovníka proti korupcii v spoločnosti,

g) zásadne zmeniť verejnú atmosféru v prospech uznania vysokej spoločenskej hodnoty boja proti korupciou.

**§ 2**

**Predmet úpravy**

Tento zákon upravuje

podmienky a postup pri poskytovaní ochrany bojovníkovi proti korupcii pri oznamovaní významných skutočností,

podmienky a postup pri poskytovaní odmeny bojovníkovi proti korupcii za to, že sa podieľal na dosiahnutí účelu tohto zákona podľa § 1,

podmienky a postup pri poskytovaní podpory bojovníkovi proti korupcii formou osobitného prístupu zo strany štátu a pri poskytovaní podpory iným subjektom, ktorých činnosť je zameraná na dosiahnutie účelu tohto zákona podľa § 1.

**§ 3**

**Vymedzenie pojmov**

Na účely tohto zákona

a) *bojovníkom proti korupcii* sa rozumie každá fyzická osoba, ktorá oznámi významné skutočnosti príslušnému orgánu, a tieto právnické osoby, ktoré oznámia významné skutočnosti príslušnému orgánu:

občianske združenie,[[1]](#footnote-2))

nadácia,[[2]](#footnote-3))

záujmové združenie právnických osôb,[[3]](#footnote-4))

nezisková organizácia poskytujúca všeobecne prospešné služby,[[4]](#footnote-5))

neinvestičný fond.[[5]](#footnote-6))

b) *právnickou osobou* sa rozumie štatutárny orgán[[6]](#footnote-7)) právnickej osoby alebo osoba,[[7]](#footnote-8)) ktorá vykonáva pôsobnosť orgánu, prostredníctvom ktorého právnická osoba koná,

c) *významnou skutočnosťou* sa rozumie priama informácia alebo sprostredkovaná informácia,

d) *priamou informáciou* sa rozumie informácia vychádzajúca z poznatkov bojovníka proti korupcii za predpokladu, že tieto poznatky nie sú založené výlučne na informáciách zverejnených v médiách alebo dostupných z iných verejných zdrojov pred ich oznámením príslušnému orgánu, ktorá môže prispieť k objasneniu trestnej činnosti súvisiacej s korupčnými trestnými činmi alebo činnosti súvisiacej s protispoločenskou činnosťou, k zisteniu alebo usvedčeniu osoby zodpovednej za takúto činnosť alebo k predídeniu alebo zabráneniu škode na majetku v správe štátu,

e) *sprostredkovanou informáciou* sa rozumie informácia, ktorá má charakter priamej informácie, ale bojovník proti korupcii ju príslušnému orgánu oznámil až po jej zverejnení v médiách alebo v iných dostupných verejných zdrojoch okrem prípadov, keď je bojovník proti korupcii autorom[[8]](#footnote-9)) medializovanej informácie alebo verejne dostupnej informácie podľa osobitného predpisu; v takom prípade sa informácia považuje za priamu informáciu,

f) *oznámením o významných skutočnostiach* sa rozumie

podanie oznámenia o skutočnostiach, že bol spáchaný korupčný trestný čin (ďalej len „trestné oznámenie“), svedecká výpoveď alebo poskytnutie iného dôkazu, ktorý môže prispieť k objasneniu trestnej činnosti súvisiacej s korupčnými trestnými činmi, k zisteniu alebo usvedčeniu páchateľa alebo k predídeniu alebo zabráneniu škode na majetku v správe štátu (ďalej len „oznámenie o korupčnom trestnom čine“),

podanie v súlade s vnútorným predpisom zamestnávateľa o skutočnostiach, že došlo k protispoločenskej činnosti, alebo poskytnutie iného dôkazu, ktorý môže prispieť k zisteniu alebo usvedčeniu osoby zodpovednej za protispoločenskú činnosť alebo k predídeniu alebo zabráneniu škode na majetku v správe štátu (ďalej len „oznámenie o protispoločenskej činnosti“),

g) *príslušným orgánom* sa rozumie

pri podaní trestného oznámenia[[9]](#footnote-10)) prokurátor alebo policajt,

pri iných úkonoch v rámci trestného konania orgán príslušný podľa osobitného predpisu,[[10]](#footnote-11))

pri podaní týkajúcom sa protispoločenskej činnosti orgán alebo osoba určená v súlade s vnútorným predpisom zamestnávateľa,

h) *majetkom v správe štátu* sa rozumie majetok štátu,[[11]](#footnote-12)) obce,[[12]](#footnote-13)) vyššieho územného celku,[[13]](#footnote-14)) majetok právnických osôb[[14]](#footnote-15)) založených alebo zriadených štátom, obcou alebo vyšším územným celkom, majetok právnických osôb[[15]](#footnote-16)) zriadených zákonom alebo na základe zákona a majetok právnických osôb, ktoré hospodária s verejnými prostriedkami[[16]](#footnote-17)) alebo návratnými zdrojmi financovania,[[17]](#footnote-18))

i) *škodou* sa rozumie ujma na majetku alebo reálny úbytok na majetku alebo na právach poškodeného alebo jeho iná ujma, ktorá je v príčinnej súvislosti s korupčným trestným činom alebo protispoločenskou činnosťou, bez ohľadu na to, či ide o škodu na veci alebo na právach; škodou sa rozumie aj získanie prospechu v príčinnej súvislosti s korupčným trestným činom alebo protispoločenskou činnosťou, ako aj ujma na zisku, na ktorý by poškodený inak vzhľadom na okolnosti a svoje pomery mal nárok alebo ktorý by mohol odôvodnene dosiahnuť,

j) *vnútorným predpisom zamestnávateľa* sa rozumie vnútorný normatívny akt vydaný zamestnávateľom na základe tohto zákona alebo v súlade s osobitným predpisom[[18]](#footnote-19)) alebo vnútorný normatívny akt, ktorý zamestnávateľ uvedie do súladu s týmto zákonom,

k) *zamestnávateľom* sa rozumie fyzická osoba alebo právnická osoba, ktorá má v štátnozamestnaneckom vzťahu,[[19]](#footnote-20)) pracovnoprávnom vzťahu[[20]](#footnote-21)) alebo obdobnom pracovnom vzťahu[[21]](#footnote-22)) postavenie zamestnávateľa,

l) *korupčným trestným činom* sa rozumie okrem korupcie[[22]](#footnote-23)) aj ktorýkoľvek z týchto trestných činov podľa osobitného predpisu[[23]](#footnote-24))

krádež,

sprenevera,

podvod,

úverový podvod,

poisťovací podvod,

kapitálový podvod,

subvenčný podvod,

podvodný úpadok,

zavinený úpadok,

 legalizácia príjmu z trestnej činnosti,

 porušovanie povinnosti pri správe cudzieho majetku,

 poškodzovanie veriteľa,

 zvýhodňovanie veriteľa,

 machinácie v súvislosti s konkurzným a vyrovnacím konaním,

 marenie konkurzného alebo vyrovnacieho konania,

 porušovanie predpisov o obehu tovaru v styku s cudzinou,

 porušovanie predpisov o nakladaní s kontrolovaným tovarom a technológiami,

 ohrozenie devízového hospodárstva,

 skresľovanie údajov hospodárskej a obchodnej evidencie,

 poškodzovanie finančných záujmov Európskej únie,

 ohrozenie obchodného, bankového, poštového, telekomunikačného a daňového tajomstva,

 zneužívanie informácií v obchodnom styku,

 machinácie pri verejnom obstarávaní a verejnej dražbe,

 skrátenie dane a poistného,

 neodvedenie dane a poistného,

 daňový podvod,

 nezaplatenie dane a poistného,

 marenie výkonu správy daní,

 zneužitie právomoci verejného činiteľa,

 marenie úlohy verejným činiteľom,

 zasahovanie do nezávislosti súdu,

 marenie spravodlivosti,

 marenie výkonu úradného rozhodnutia,

 marenie výkonu rozhodnutia Ústavného súdu Slovenskej republiky.

m) *protispoločenskou činnosťou* sa rozumie akákoľvek nekalá praktika týkajúca sa zamestnávateľa, ktorá nie je korupčným trestným činom a pôsobí negatívne na spoločnosť.

**DRUHÁ ČASŤ**

**OCHRANA**

**§ 4**

**Forma ochrany**

(1) Bojovník proti korupcii, ktorý podal oznámenie o korupčnom trestnom čine príslušnému orgánu, má za podmienok uvedených v § 5, 7, 8 a 10 právo na poskytnutie

ochrany svojej identity v rámci trestného konania,

ochrany pred postihom v oblasti štátnozamestnaneckých, pracovnoprávnych alebo obdobných pracovných vzťahov (ďalej len „pracovnoprávny postih“),

ochrany pred diskrimináciou.[[24]](#footnote-25))

(2) Bojovník proti korupcii, ktorý podal oznámenie o protispoločenskej činnosti príslušnému orgánu, má za podmienok uvedených v § 6, 9 a 10 právo na poskytnutie

ochrany svojej identity v rámci konania podľa vnútorného predpisu zamestnávateľa,

ochrany pred postihom v oblasti štátnozamestnaneckých, pracovnoprávnych alebo obdobných pracovných vzťahov podľa vnútorného predpisu zamestnávateľa,

ochrany pred diskrimináciou.24)

(3) Bojovníkovi proti korupcii uvedenému v odseku 2 sa môže poskytnúť ochrana aj podľa odseku 1 písm. a) a b) za podmienok ustanovených v tomto zákone.

(4) Ochrana podľa odsekov 1 až 3 sa neposkytuje bojovníkovi proti korupcii, ktorý je právnickou osobou, s výnimkou ochrany poskytovanej podľa odseku 1 písm. a).

(5) Zamestnávateľ je na účely ochrany podľa odseku 2 písm. a) a b) povinný vydať vnútorný predpis alebo uviesť do súladu s týmto zákonom svoje vnútorné predpisy, pričom tieto predpisy musia obsahovať náležitosti

a) podľa § 6 ods. 6 a byť v súlade s § 6 ods. 2 až 5,

b) podľa § 9 ods. 5 a byť v súlade s § 9 ods. 2 až 4.

**§ 5**

**Podmienky poskytnutia ochrany identity pri korupčných trestných činoch**

(1) Ochrana identity pri korupčných trestných činoch sa poskytuje bojovníkovi proti korupcii, ktorý podal oznámenie o korupčnom trestnom čine, a to na základe žiadosti o poskytnutie ochrany identity.

(2) Žiadosť podľa odseku 1 môže bojovník proti korupcii podať kedykoľvek v priebehu trestného konania orgánu príslušnému podľa osobitného predpisu.[[25]](#footnote-26))

(3) Žiadosť podľa odseku 1 je podaním v zmysle osobitného predpisu[[26]](#footnote-27)) a obsahuje osobné údaje bojovníka proti korupcii v rozsahu meno, priezvisko, dátum narodenia a adresa bydliska.

(4) Ak sú splnené podmienky na poskytnutie ochrany identity podľa odsekov 1 až 3, táto ochrana sa bojovníkovi proti korupcii poskytne na základe tohto zákona podľa osobitného predpisu.25)

**§ 6**

**Podmienky poskytnutia ochrany identity pri protispoločenskej činnosti**

(1) Ochrana identity pri protispoločenskej činnosti sa poskytuje bojovníkovi proti korupcii, ktorý je fyzickou osobou a podal oznámenie o protispoločenskej činnosti týkajúcej sa jeho zamestnávateľa, a to v súlade s týmto zákonom a vnútorným predpisom zamestnávateľa.

(2) Zamestnávateľ je povinný umožniť, aby bojovník proti korupcii mohol podať oznámenie o protispoločenskej činnosti bez uvedenia údajov o svojej totožnosti (ďalej len „anonymné oznámenie“), ako aj požiadať o ochranu svojej identity kedykoľvek v priebehu konania o prešetrení oznámenia o protispoločenskej činnosti zamestnávateľom.

(3) Zamestnávateľ musí začať konanie o prešetrení oznámenia o protispoločenskej činnosti do 10 dní od podania takéhoto oznámenia a ukončiť ho do 90 dní od začatia konania o jeho prešetrení. Ochrana identity bojovníka proti korupcii vzniká dňom podania žiadosti o poskytnutie ochrany zamestnávateľovi a zaniká dňom doručenia výsledku prešetrenia oznámenia o protispoločenskej činnosti bojovníkovi proti korupcii zamestnávateľom alebo dňom zverejnenia tohto výsledku prešetrenia na webovom sídle zamestnávateľa podľa toho, ktorá z týchto dvoch skutočností nastane skôr s výnimkou prípadov, ak bojovník proti korupcii požiadal o trvalé utajenie svojej totožnosti.

(4) Osoba, ktorú zamestnávateľ poveril prešetrením oznámenia o protispoločenskej činnosti, je povinná zachovávať mlčanlivosť o oznámeniach o protispoločenskej činnosti, o ich obsahu a subjektoch, ktoré takéto oznámenie podali, ako aj o ďalších skutočnostiach týkajúcich sa prešetrovania oznámení o protispoločenskej činnosti, o ktorých sa dozvedela pri plnení svojich úloh. Povinnosť zachovávať mlčanlivosť platí aj vtedy, ak osoba, ktorú zamestnávateľ poveril prešetrením oznámenia o protispoločenskej činnosti prestala byť zamestnancom zamestnávateľa.

(5) Zamestnávateľ je povinný zverejniť výsledok prešetrenia oznámenia o protispoločenskej činnosti a priebežne aj všetkých rozhodnutí, ktoré vydal v rámci konania o prešetrení oznámenia o protispoločenskej činnosti, na svojom webovom sídle tak, aby boli dostupné všetkým zamestnancom vrátane bojovníka proti korupcii. Zverejnenie možno obmedziť z dôvodov ochrany osobných údajov[[27]](#footnote-28)) alebo z dôvodov ochrany národnej bezpečnosti;[[28]](#footnote-29)) bojovník proti korupcii, ktorý podal anonymné oznámenie, však musí byť prostredníctvom webového sídla zamestnávateľa informovaný aspoň o začiatku, priebehu a výsledku prešetrovania, ak zverejnenie nie je možné z týchto dôvodov.

(6) Vnútorný predpis zamestnávateľa podľa § 4 ods. 5 písm. a) ustanoví v súlade s odsekmi 2 až 5 najmä podrobnosti o

a) nekalých praktikách, ktoré zamestnávateľ považuje za protispoločenskú činnosť,

b) obsahových a formálnych náležitostiach žiadosti o ochranu identity,

c) konaní o prešetrení oznámení o protispoločenskej činnosti,

d) zverejňovaní skutočností podľa odseku 5.

(7) Bojovník proti korupcii má právo na poskytnutie ochrany uvedenej v § 4 ods. 1 písm. a) za podmienok ustanovených v § 5, ak

zamestnávateľ nevydal vnútorný predpis podľa § 4 ods. 5 písm. a) v lehote podľa § 35 ods. 2,

zamestnávateľ neuviedol vnútorné predpisy podľa § 4 ods. 5 písm. a) do súladu s týmto zákonom v lehote podľa § 35 ods. 3,

zamestnávateľ neuviedol ustanovenia kolektívnych zmlúv do súladu s týmto zákonom v lehote podľa § 35 ods. 1,

vnútorný predpis zamestnávateľa podľa § 4 ods. 5 písm. a) neobsahuje náležitosti podľa 6 alebo nie je v súlade s odsekmi 2 až 5,

zamestnávateľ nedodržal niektorú z lehôt ustanovených v odseku 3, alebo

zamestnávateľ nezverejnil na svojom webovom sídle niektorú zo skutočností uvedených v odseku 5.

 (8) Oznámenie bojovníka proti korupcii o protispoločenskej činnosti ani jeho postup podľa § 5 z dôvodov uvedených v odseku 7 nemožno považovať za porušenie disciplíny podľa osobitného predpisu.[[29]](#footnote-30))

**§ 7**

**Podmienky poskytnutia ochrany pred pracovnoprávnym postihom pri korupčných trestných činoch**

(1) Ochrana pred pracovnoprávnym postihom pri korupčných trestných činoch sa poskytuje bojovníkovi proti korupcii, ktorý je fyzickou osobou a podal oznámenie o korupčnom trestnom čine týkajúcom sa jeho zamestnávateľa, a to na základe žiadosti o poskytnutie ochrany pred pracovnoprávnym postihom.

(2) Žiadosť podľa odseku 1 môže bojovník proti korupcii podať orgánu príslušnému podľa osobitného predpisu[[30]](#footnote-31)) kedykoľvek po podaní oznámenia o korupčnom trestnom čine, ak tento zákon neustanovuje inak.

(3) Žiadosť podľa odseku 1 obsahuje osobné údaje bojovníka proti korupcii v rozsahu meno, priezvisko, dátum narodenia, adresa bydliska a označenie zamestnávateľa v rozsahu obchodné meno alebo názov, sídlo alebo bydlisko a miesto podnikania, ak sa miesto podnikania líši od miesta bydliska, a identifikačné číslo. Súčasťou žiadosti je potvrdenie o podaní trestného oznámenia alebo predvolanie na výsluch podľa osobitného predpisu.[[31]](#footnote-32))

(4) Ak sú splnené podmienky na poskytnutie ochrany pred pracovnoprávnym postihom podľa odsekov 1 až 3, táto ochrana sa bojovníkovi proti korupcii poskytne na základe tohto zákona podľa osobitného predpisu.[[32]](#footnote-33))

(3) Na konanie vo veciach súvisiacich s porušením zásady rovnakého zaobchádzania sa vzťahuje Občiansky súdny poriadok, ak tento zákon neustanovuje inak.

**§ 8**

**Ochrana pred pracovnoprávnym postihom pri korupčných trestných činoch**

(1) Ochrana pred pracovnoprávnym postihom pri korupčných trestných činoch vzniká dňom doručenia písomného oznámenia zamestnávateľovi podľa osobitného predpisu.[[33]](#footnote-34))

(2) Zamestnávateľ, ktorý je označený v žiadosti podľa § 7 ods. 3 sa dňom poskytnutia ochrany pred pracovnoprávnym postihom pri korupčných trestných činoch orgánom príslušným podľa osobitného predpisu30) stáva monitorovaným zamestnávateľom.

(3) Monitorovaný zamestnávateľ môže robiť právne úkony alebo vydávať rozhodnutia v štátnozamestnaneckých vzťahoch, pracovnoprávnych vzťahoch alebo obdobných pracovných vzťahoch, ktorými sa menia pracovné podmienky ktoréhokoľvek zamestnanca a na ktoré sa nevyžaduje jeho súhlas (ďalej len „zmena pracovných podmienok“), iba s predchádzajúcim súhlasom orgánu príslušného podľa osobitného predpisu.30) Predchádzajúci súhlas sa nevyžaduje, ak ide o právny úkon osobitného orgánu,[[34]](#footnote-35)) ktorý disciplinárne koná o disciplinárnej zodpovednosti sudcov a prokurátorov.

(4) Žiadosť monitorovaného zamestnávateľa o udelenie predchádzajúceho súhlasu podľa odseku 2 obsahuje

označenie monitorovaného zamestnávateľa v rozsahu obchodné meno alebo názov, sídlo alebo bydlisko a miesto podnikania, ak sa miesto podnikania líši od miesta bydliska, a identifikačné číslo,

označenie zmeny pracovných podmienok, na ktorú sa žiada súhlas,

odôvodnenie potreby vykonania zmeny pracovných podmienok.

(5) Ochrana pred pracovnoprávnym postihom pri korupčných trestných činoch zaniká

na základe písomnej žiadosti bojovníka proti korupcii o skončenie poskytovania ochrany,

ak bojovník proti korupcii bol v súvislosti s oznámením o významných skutočnostiach právoplatne odsúdený za trestný čin krivého obvineniaalebo za trestný čin krivej výpovede a krivej prísahy podľa osobitného predpisu,[[35]](#footnote-36))

zánikom alebo skončením štátnozamestnaneckého vzťahu, pracovnoprávneho vzťahu alebo obdobného pracovného vzťahu s monitorovaným zamestnávateľom v súlade s týmto zákonom a osobitnými predpismi,

ak bojovník proti korupcii v trestnom konaní[[36]](#footnote-37)) odoprie doplňujúci výsluch, nedodá požadované písomné podklady alebo odoprie výpoveď vo vzťahu k významným skutočnostiam alebo ak sa výpoveď odchyľuje v podstatných bodoch od jeho skoršej výpovede, na základe ktorej mu bola poskytnutá ochrana,

ak bojovník proti korupcii nedal v trestnom konaní súhlas[[37]](#footnote-38)), ak je takýto súhlas podmienkou začatia trestného stíhania alebo pokračovania v ňom, alebo ak takýto súhlas vzal späť,

ak bol bojovníkov proti korupcii v trestnom konaní právoplatne odsúdený za korupciu alebo korupčný trestný čin,[[38]](#footnote-39))

ak bola vec, ktorej sa týka oznámenie o významných skutočnostiach, v trestnom konaní[[39]](#footnote-40)) odmietnutá alebo ak bolo trestné stíhanie zastavené z dôvodu, že je nepochybné, že sa nestal skutok, pre ktorý sa trestné stíhanie vedie,

ak bojovník proti korupcii zomrie alebo je vyhlásený za mŕtveho.

(6) Ochrana pred pracovnoprávnym postihom pri korupčných trestných činoch z dôvodu uvedeného v odseku 5 písm. a) zaniká doručením písomnej žiadosti bojovníka proti korupcii orgánu príslušnému podľa osobitného predpisu;30) žiadosť musí obsahovať náležitosti podľa § 7 ods. 3 prvej vety. Ochrana pred pracovnoprávnym postihom pri korupčných trestných činoch z dôvodov uvedených v odseku 5 písm. b) a d) až g) zaniká oznámením policajta, prokurátora alebo súdu podľa osobitného predpisu[[40]](#footnote-41)) orgánu príslušnému podľa osobitného predpisu.29) Ochrana pred pracovnoprávnym postihom pri korupčných trestných činoch z dôvodov uvedených v odseku 5 písm. c) a h) zaniká oznámením monitorovaného zamestnávateľa orgánu príslušnému podľa osobitného predpisu.30) Na účely zistenia skutočnosti podľa odseku 5 písm. h) je monitorovaný zamestnávateľ oprávnený nazerať do matriky a robiť si z nej výpisy podľa osobitného predpisu,[[41]](#footnote-42)) ktoré bezodkladne oznámi orgánu príslušnému podľa osobitného predpisu.30)

(7) Zánikom ochrany pred pracovnoprávnym postihom pri korupčných trestných činoch spôsobom uvedeným v odseku 6 prestáva byť zamestnávateľ monitorovaným zamestnávateľom.

**§ 9**

**Podmienky poskytnutia ochrany pred pracovnoprávnym postihom**

**pri protispoločenskej činnosti**

(1) Ochrana pred pracovnoprávnym postihom pri protispoločenskej činnosti sa poskytuje bojovníkovi proti korupcii, ktorý je fyzickou osobou a podal oznámenie o protispoločenskej činnosti týkajúcej sa jeho zamestnávateľa, ktoré nie je anonymným oznámením, a to v súlade s týmto zákonom a vnútorným predpisom zamestnávateľa.

(2) Ak bojovník proti korupcii nepodal anonymné oznámenie, zamestnávateľ nesmie od podania oznámenia o protispoločenskej činnosti až do zverejnenia výsledku prešetrenia takého oznámenia robiť bez súhlasu zástupcu zamestnancov[[42]](#footnote-43)) právne úkony alebo vydávať rozhodnutia v štátnozamestnaneckých vzťahoch, pracovnoprávnych vzťahoch alebo obdobných pracovných vzťahoch, ktorými dochádza k zmene pracovných podmienok bojovníka proti korupcii, ktorý takéto oznámenie podal.

(3) Ak bojovník proti korupcii nepodal anonymné oznámenie, zamestnávateľ nesmie ani po zverejnení výsledku prešetrenia oznámenia o protispoločenskej činnosti robiť bez súhlasu zástupcu zamestnancov právne úkony alebo vydávať rozhodnutia v štátnozamestnaneckých vzťahoch, pracovnoprávnych vzťahoch alebo obdobných pracovných vzťahoch, ktorými dochádza k zmene pracovných podmienok bojovníka proti korupcii, ktorý takéto oznámenie podal.

(4) Zástupca zamestnancov súhlas udelí len vtedy, ak zamestnávateľ preukáže, že navrhovaná zmena pracovných podmienok nemá žiadnu príčinnú súvislosť s oznámením o protispoločenskej činnosti, ktoré bojovník proti korupcii podal. Súhlas zástupcu zamestnancov sa nevyžaduje, ak sa prešetrením oznámenia o protispoločenskej činnosti preukázalo, že toto oznámenie bolo zjavne neopodstatnené.

(5) Vnútorný predpis zamestnávateľa podľa § 4 ods. 5 písm. b) ustanoví v súlade s odsekmi 2 až 4 najmä podrobnosti o udeľovaní súhlasu zamestnancov a zjavne neopodstatnených oznámeniach o protispoločenskej činnosti.

(6) Bojovník proti korupcii má za podmienok ustanovených v § 7, ak v odseku 8 nie je ustanovené inak, právo na poskytnutie ochrany uvedenej v § 4 ods. 1 písm. b), ak

došlo k porušeniu povinnosti zo strany zamestnávateľa podľa § 6 ods. 7,

zamestnávateľ nevydal vnútorný predpis podľa § 4 ods. 5 písm. b) v lehote podľa § 35 ods. 2,

zamestnávateľ neuviedol vnútorné predpisy podľa § 4 ods. 5 písm. b) do súladu s týmto zákonom v lehote podľa § 35 ods. 3,

vnútorný predpis zamestnávateľa podľa § 4 ods. 5 písm. b) neobsahuje náležitosti podľa odseku 5 alebo nie je v súlade s odsekmi 2 až 4, alebo

došlo k porušeniu povinnosti zachovávať mlčanlivosť podľa § 6 ods. 4, v dôsledku čoho bola prezradená identita bojovníka proti korupcii.

 (7) Oznámenie bojovníka proti korupcii o protispoločenskej činnosti ani jeho postup podľa § 7 z dôvodov uvedených v odseku 6 nemožno považovať za porušenie disciplíny podľa osobitného predpisu.29)

(8) Ak bojovník proti korupcii požiada o poskytnutie ochrany podľa § 7, súčasťou žiadosti musí byť potvrdenie zástupcu zamestnancov jeho zamestnávateľa o niektorej zo skutočností uvedených v odseku 6. Po podaní žiadosti o poskytnutie ochrany podľa § 7 orgán príslušný podľa osobitného predpisu30) postupuje podľa osobitného predpisu.[[43]](#footnote-44))

**§ 10**

**Podmienky poskytnutia ochrany pred diskrimináciou**

(1) Podanie oznámenia o významných skutočnostiach sa nesmie stať dôvodom na vyvodzovanie dôsledkov, ktoré by bojovníkovi proti korupcii spôsobili ujmu.

(2) Bojovník proti korupcii, ktorý sa domnieva, že je alebo bol dotknutý na svojich právach, právom chránených záujmoch alebo slobodách nedodržaním zásady rovnakého zaobchádzania zo strany zamestnávateľa v dôsledku podania oznámenia o významných skutočnostiach, alebo ktorý je v súvislosti s podaním oznámenia o významných skutočnostiach neoprávnene postihovaný za to, že podal takéto oznámenie, sa môže domáhať právnej ochrany podľa osobitného predpisu.[[44]](#footnote-45))

**TRETIA ČASŤ**

**PODPORA**

**§ 11**

**Forma podpory**

(1) Bojovník proti korupcii, ktorý je fyzickou osobou, má právo na poskytnutie podpory za podmienok uvedených v § 12 až 16 formou:

udelenia štátneho vyznamenania,

prostriedkov právnej nápravy,

právnej pomoci,

poskytovania informácií o priebehu trestného konania,

náhrady škody.

(2) Podpora podľa odseku 1 písm. a) sa poskytuje aj bojovníkovi proti korupcii, ktorý je právnickou osobou, a iným osobám, o ktorých to ustanovuje tento zákon.

(3) Každý má právo na podporu, ktorá mu napomôže, aby bol lepšie informovaný o spôsobe oznamovania významných skutočností a právach a povinnostiach bojovníka proti korupcii podľa § 17.

(4) Podpora sa poskytuje aj subjektom, ktoré sa v rámci svojej činnosti zameriavajú na prevenciu korupcie a protikorupčné vzdelávanie a výchovu, a to za podmienok uvedených v § 18.

**§ 12**

**Štátne vyznamenanie**

(1) Na zvýraznenie mimoriadnej spoločenskej dôležitosti boja proti korupcii možno bojovníkovi proti korupcii alebo inej osobe, ktorej oznámenie o významných skutočnostiach alebo sprostredkovaná informácia prispeli významnou mierou k objasneniu trestnej činnosti súvisiacej s korupčnými trestnými činmi, k zisteniu alebo usvedčeniu páchateľa alebo k predídeniu alebo zabráneniu škode na majetku v správe štátu, udeliť štátne vyznamenanie podľa osobitného predpisu.[[45]](#footnote-46))

(2) Vláda Slovenskej republiky (ďalej len „vláda“) každoročne navrhne[[46]](#footnote-47)) prezidentovi Slovenskej republiky na udelenie štátneho vyznamenania vždy aj osoby, ktoré svojou činnosťou podľa odseku 1 preukázali mimoriadne zásluhy o budovanie demokratickej spoločnosti, ak ich totožnosť nie je utajená.

(3) Vláda pri predkladaní návrhov podľa odseku 2 prihliada na to, aby medzi navrhnutými bojovníkmi proti korupcii boli fyzické osoby a právnické osoby, ako aj osoby, ktoré oznámili významné skutočnosti v podobe priamych informácií, a osoby, ktoré oznámili významné skutočnosti v podobe sprostredkovaných informácií, a tiež na rodovú rovnosť.

**§ 13**

**Prostriedky právnej nápravy**

(1) Bojovník proti korupcii má podľa tohto zákona právo na ochranu pred postihom za oznámenie významných skutočností a na tento účel môže využívať prostriedky právnej nápravy uvedené v odsekoch 2 až 6 a odseku 9.

(2) Bojovník proti korupcii sa môže domáhať svojich práv na súde, ak sa domnieva, že je alebo bol dotknutý na svojich právach, právom chránených záujmoch alebo slobodách nedodržaním ustanovení tohto zákona zo strany zamestnávateľa. Môže sa najmä domáhať, aby zamestnávateľ upustil od svojho konania, a ak je to možné, napravil protiprávny stav alebo poskytol primerané zadosťučinenie.

(3) Ak by primerané zadosťučinenie nebolo dostačujúce, najmä ak nedodržaním ustanovení tohto zákona zo strany zamestnávateľa bola značným spôsobom znížená dôstojnosť, spoločenská vážnosť alebo spoločenské uplatnenie bojovníka proti korupcii, môže sa tento domáhať aj náhrady nemajetkovej ujmy v peniazoch. Sumu náhrady nemajetkovej ujmy v peniazoch určí súd s prihliadnutím na závažnosť vzniknutej nemajetkovej ujmy a všetky okolnosti, za ktorých došlo k jej vzniku.

(4) Konanie vo veciach súvisiacich s porušením ustanovení tohto zákona zo strany zamestnávateľa sa začína na návrh bojovníka proti korupcii, ktorý namieta, že jeho právo, právom chránené záujmy alebo slobody boli dotknuté. Bojovník proti korupcii je povinný v návrhu označiť zamestnávateľa, o ktorom tvrdí, že porušil ustanovenia tohto zákona.

(5) Zamestnávateľ je povinný preukázať, že neporušil ustanovenia tohto zákona, ak bojovník proti korupcii oznámi súdu skutočnosti, z ktorých možno dôvodne usudzovať, že k porušeniu ustanovení tohto zákona došlo.

(6) Na konanie vo veciach podľa tohto ustanovenia sa vzťahuje osobitný predpis.[[47]](#footnote-48))

(7) Prostriedky právnej nápravy podľa tohto ustanovenia sa nevzťahujú na prípady ujmy podľa § 10.

(8) Právo na náhradu škody podľa § 16 nie je týmto ustanovením dotknuté.

(9) Bojovník proti korupcii má právo na ochranu svojich práv aj mimosúdnou cestou prostredníctvom mediácie.[[48]](#footnote-49))

**§ 14**

**Právna pomoc**

(1) Bojovník proti korupcii má právo na poskytnutie právnej pomoci zo strany štátu za podmienok ustanovených osobitným predpisom.[[49]](#footnote-50))

(2) Bojovník proti korupcii má právo na poskytnutie právnej pomoci zo strany advokáta za podmienok ustanovených osobitným predpisom.[[50]](#footnote-51))

**§ 15**

**Informácie o priebehu trestného konania**

(1) Bojovník proti korupcii, ktorý podal oznámenie o významných skutočnostiach, má právo na informácie o priebehu trestného konania, a to v miere, ktorá mu umožní aktívne sa podieľať na tomto konaní.

(2) Pri poskytovaní informácii podľa prvej vety sa postupuje podľa osobitného predpisu.[[51]](#footnote-52))

**§ 16**

**Náhrada škody**

(1) Ak rozhodnutím alebo postupom orgánu verejnej moci príslušného podľa tohto zákona alebo osobitného predpisu, bola bojovníkovi proti korupcii spôsobená škoda, má právo domáhať sa jej náhrady v súlade s osobitným predpisom.[[52]](#footnote-53))

(2) Bojovník proti korupcii, ktorému bola spôsobená škoda, sa má právo domáhať jej náhrady aj v súlade so všeobecnými predpismi o náhrade škody.[[53]](#footnote-54))

(3) Ak bol s bojovníkom proti korupcii neplatne skončený štátnozamestnanecký vzťah, pracovnoprávny vzťah alebo obdobný pracovný vzťah zo strany zamestnávateľa, patrí mu vyššia náhrady mzdy podľa osobitného predpisu.[[54]](#footnote-55))

**§ 17**

**Zvyšovanie povedomia verejnosti**

(1) Ministerstvo vnútra Slovenskej republiky (ďalej len „ministerstvo“) je v súlade s osobitným predpisom[[55]](#footnote-56)) zodpovedné za

poskytovanie všeobecných usmernení verejnosti týkajúcich sa oznamovania významných skutočností, postavenia bojovníka proti korupcii a jeho práv a povinností, ako aj iných otázok súvisiacich s uplatňovaním tohto zákona,

zavádzanie opatrení na zvyšovanie povedomia verejnosti o oznamovaní významných skutočností a bojovníkoch proti korupcii,

zavádzania opatrení, ktorými sa dosiahne širšia spoločenská akceptácia oznamovania významných skutočností.

(2) Plnenie úloh uvedených v odseku 1 zverejňuje ministerstvo aj na svojom webovom sídle.

**§ 18**

**Prevencia korupcie a protikorupčné vzdelávanie a výchova**

(1) Štát podporuje prevenciu korupčných trestných činov a protispoločenskej činnosti a protikorupčné vzdelávanie a výchovu ako súčasť prevencie kriminality a protispoločenskej činnosti.

(2) Cieľom výchovy a vzdelávania na školách a v školských zariadeniach, ktorý je obsahom výchovno-vzdelávacích programov podľa osobitného predpisu,[[56]](#footnote-57)) je aj úcta k zákonom a osobitne vzťah k prevencii a zamedzeniu vzniku a šírenia kriminality, najmä korupčných trestných činov a inej protispoločenskej činnosti.

(3) Subjektom, ktoré sa v rámci svojej činnosti zameriavajú na dosiahnutie cieľov uvedených v odseku 1, môže ministerstvo poskytnúť dotáciu podľa osobitného predpisu.[[57]](#footnote-58)) Dotáciu na dosiahnutie cieľov uvedených v odseku 2 môže týmto subjektom poskytnúť aj Ministerstvo školstva, vedy, výskumu a športu Slovenskej republiky (ďalej len „ministerstvo školstva“) podľa osobitného predpisu.[[58]](#footnote-59))

**ŠTVRTÁ ČASŤ**

**ODMENA**

**§ 19**

**Forma odmeny**

(1) Bojovníkovi proti korupcii sa poskytuje za podmienok uvedených v § 20 až 22

jednorazová paušálna odmena (ďalej len „paušálna odmena“),

podielová odmena.

(2) Na poskytnutie odmeny bojovníkovi proti korupcii je právny nárok, ktorý po jeho smrti prechádza na jeho právnych nástupcov.[[59]](#footnote-60))

(3) Odmenu poskytuje Ministerstvo spravodlivosti Slovenskej republiky (ďalej len „ministerstvo spravodlivosti“) postupom podľa § 22 a 23.

**§ 20**

**Podmienky poskytnutia paušálnej odmeny**

(1) Paušálna odmena patrí bojovníkovi proti korupcii, ktorý podal oznámenie o korupčnom trestnom čine za podmienok uvedených v odsekoch 2 až 11.

(2) Bojovníkovi proti korupcii, ktorý podal trestné oznámenie (ďalej len „oznamovateľ“), patrí paušálna odmena vo výške päťnásťnásobku minimálnej mzdy[[60]](#footnote-61)) bez ohľadu na mieru, akou sa podieľal na objasnení trestnej činnosti súvisiacej s korupčnými trestnými činmi, na zistení alebo usvedčení osoby zodpovednej za takúto činnosť alebo na predídení alebo zabránení škode na majetku v správe štátu.

(3) Ak je oznamovateľov viac, paušálna odmena patrí tomu z nich, kto podal trestné oznámenie ako prvý.

(4) Ak bojovník proti korupcii, ktorý podal trestné oznámenie, neoznámil významnú skutočnosť v podobe priamej informácie, patrí mu len 50% z odmeny uvedenej v odseku 2 a zvyšných 50% z odmeny uvedenej v odseku 2 patrí osobe, ktorá je autorom sprostredkovanej informácie, ak je známa jej totožnosť (ďalej len „novinár“). Ak je novinárov viac, patrí im zvyšných 50% z odmeny uvedenej v odseku 2 rovným dielom.

(5) Ak by objasnenie trestnej činnosti súvisiacej s korupčnými trestnými činmi, zistenie alebo usvedčenie osoby zodpovednej za takúto činnosť, alebo predídenie alebo zabránenie škode na majetku v správe štátu nebolo možné bez oznámenia významných skutočností, iných ako je trestné oznámenie alebo zverejnenie sprostredkovanej informácie, bojovníkom proti korupcii, ktorý nie je oznamovateľom ani novinárom, ale iným spôsobom podal oznámenie o korupčnom trestnom čine (ďalej len „svedok“), patrí oznamovateľovi len 50% z odmeny uvedenej v odseku 2 alebo v prípade podľa odseku 4 patrí oznamovateľovi a novinárovi len 50% z odmeny uvedenej v odseku 4 a zvyšných 50% z odmeny uvedenej v odseku 2 patrí svedkovi. Ak je svedkov viac, patrí im zvyšných 50% z odmeny uvedenej v odseku 2 rovným dielom.

(6) Posúdenie podľa odseku 5 je výlučne v pôsobnosti ministerstva spravodlivosti, ktoré rozhoduje o žiadosti o poskytnutie paušálnej odmeny.

(7) Paušálna odmena sa postupom podľa § 22 a 23 poskytne takto:

25% odmeny po podaní obžaloby,[[61]](#footnote-62))

75% odmeny po nadobudnutí právoplatnosti rozhodnutia v trestnom konaní,[[62]](#footnote-63)) ktorým bol páchateľ uznaný vinným zo spáchania korupčného trestného činu.

(8) Ak po vyplatení paušálnej odmeny bojovníkovi proti korupcii spôsobom podľa odseku 7 písm. a) nadobudnú v priebehu trestného konania právo na paušálnu odmenu aj svedkovia alebo ďalší svedkovia, paušálna odmena vyplatená spôsobom podľa odseku 7 písm. b) sa pomerne zníži tak, aby jej rozdelenie podľa odseku 5 zostalo zachované.

(9) Paušálna odmena nepatrí oznamovateľovi, novinárovi ani svedkovi, ak sa na neho vzťahujú dôvody, na základe ktorých zaniká ochrana podľa § 8 ods. 5 písm. b) a d) až g).

(10) Paušálna odmena sa poskytne aj vtedy, ak na základe výsledkov vyšetrovania orgánmi činnými v trestnom konaní je nepochybné, že sa stal korupčný trestný čin alebo škoda na majetku v správe štátu a

súd oslobodil obžalovaného spod obžaloby, pretože obžalovaný nie je pre nepríčetnosť trestne zodpovedný,[[63]](#footnote-64))

ak je trestné stíhanie neprípustné a z tohto dôvodu sa vec odloží[[64]](#footnote-65)) alebo trestné stíhanie sa zastaví,[[65]](#footnote-66))

ak sa vec odloží, pretože trestné stíhanie je neúčelné z dôvodov uvedených v osobitnom predpise[[66]](#footnote-67)) alebo ak sa z tých istých dôvodov trestné stíhanie zastaví,[[67]](#footnote-68))

ak sa trestné stíhanie zastaví,[[68]](#footnote-69)) pretože obvinený nebol v čase činu pre nepríčetnosť trestne zodpovedný.

(11) Paušálna odmena nepatrí oznamovateľovi, novinárovi ani svedkovi, ak škoda, ktorá vznikla v dôsledku spáchania korupčného trestného činu, je nižšia ako výška odmeny uvedená v odseku 2.

**§ 21**

**Podmienky poskytnutia podielovej odmeny**

(1) Podielová odmena patrí bojovníkovi proti korupcii, ktorý podal oznámenie o korupčnom trestnom čine, ak sa takéto oznámenie týka majetku v správe štátu, za podmienok uvedených v odsekoch 2 až 4.

(2) Bojovníkovi proti korupcii, ktorý podal trestné oznámenie a významnou mierou sa podieľal na objasnení trestnej činnosti súvisiacej s korupčnými trestnými činmi alebo na zistení alebo usvedčení osoby zodpovednej za takúto činnosť, sa poskytne podielová odmena vo výške 30% z hodnoty majetku vráteného štátu v súlade s osobitným predpisom.[[69]](#footnote-70))

(3) Ustanovenia § 20 ods. 3 až 6 a 9 sa na podielovú odmenu vzťahujú rovnako.

(4) Podielová odmena sa vyplatí postupom podľa § 22 a 23, ak v trestnom konaní62) nadobudlo právoplatnosť rozhodnutie, ktorým bol páchateľ uznaný vinným zo spáchania korupčného trestného činu.

**§ 22**

**Postup pri poskytovaní odmeny**

(1) Skutočnosti, ktoré nastanú v priebehu trestného konania a sú uvedené v § 20 ods. 7 písm. a) a b), § 20 ods. 10 a § 21 ods. 4, sa považujú za rozhodujúcu skutočnosť. Orgán činný v trestnom konaní upovedomí oznamovateľa, novinára a svedka (ďalej len „žiadateľ“) o rozhodujúcej skutočnosti podľa § 20 ods. 7 písm. a) a § 20 ods. 10 v súlade s osobitným predpisom[[70]](#footnote-71)) a súd, ktorý rozhodol o korupčnom trestnom čine, oznámi rozhodujúcu skutočnosť podľa § 20 ods. 7 písm. b) a § 21 ods. 4 žiadateľovi podľa osobitného predpisu.[[71]](#footnote-72))

(2) Žiadosť o poskytnutie odmeny môže žiadateľ podať ministerstvu spravodlivosti do šiestich mesiacov odo dňa oznámenia rozhodujúcej skutočnosti; ak si v tejto lehote žiadateľ právo na poskytnutie odmeny neuplatní, toto právo zaniká. Na žiadosť o poskytnutie odmeny podanú po tejto lehote ministerstvo spravodlivosti neprihliada.

(3) Žiadosť o poskytnutie odmeny obsahuje osobné údaje žiadateľa v rozsahu meno a priezvisko, dátum narodenia a adresu bydliska žiadateľa, ak ide o fyzickú osobu, a tiež aj označenie subjektu, v ktorého mene vystupuje právnická osoba v rozsahu obchodné meno alebo názov, sídlo alebo bydlisko a miesto podnikania, ak sa miesto podnikania líši od miesta bydliska, a identifikačné číslo. Žiadosť o poskytnutie odmeny sa podáva na tlačive, ktorého vzor určí ministerstvo spravodlivosti podľa § 34; tlačivá sú k dispozícii na ministerstve spravodlivosti, ktoré ich zverejní aj na svojom webovom sídle.

(4) Ministerstvo spravodlivosti pri rozhodovaní o žiadosti o poskytnutie podielovej odmeny zohľadní mieru účasti žiadateľa na objasnení korupčného trestného činu, na zistení alebo usvedčení jeho páchateľa a rozsah majetku vráteného štátu v súlade s osobitným predpisom.69) Ministerstvo spravodlivosti pri rozhodovaní o žiadosti o poskytnutie paušálnej odmeny v prípadoch uvedených v § 20 ods. 5 posúdi, komu a v akej výške paušálna odmena patrí.

(5) Ministerstvo spravodlivosti rozhodne o žiadosti o poskytnutie odmeny do šiestich mesiacov odo dňa jej doručenia.

(6) Ministerstvo spravodlivosti vyplatí žiadateľovi odmenu do 30 dní odo dňa nadobudnutia právoplatnosti rozhodnutia, ktorým sa priznalo poskytnutie odmeny.

(7) Ak je pri rozhodovaní o žiadosti o poskytnutie podielovej odmeny potrebné stanoviť všeobecnú hodnotu navráteného majetku v správe štátu, postupuje sa podľa osobitného predpisu.[[72]](#footnote-73))

**§ 23**

**Oprávnenia a povinnosti zamestnancov ministerstva spravodlivosti**

(1) Zamestnanci ministerstva spravodlivosti, ktorí rozhodujú o žiadosti o poskytnutie odmeny sú pri preverovaní skutočností dôležitých pre rozhodnutie o podanej žiadosti oprávnení nahliadať do príslušných trestných spisov a požadovať od orgánov činných v trestnom konaní a súdov súčinnosť pri získavaní informácií, ktoré sú nevyhnutné na vydanie rozhodnutia o poskytnutí odmeny.

(2) Zamestnanci ministerstva spravodlivosti, ktorí rozhodujú o žiadosti o poskytnutie odmeny, sú povinní zachovávať mlčanlivosť o obsahu týchto žiadostí a subjektoch, ktoré ich podali, ako aj o ďalších skutočnostiach týkajúcich sa konania o poskytnutí odmeny, ktoré sa dozvedeli pri plnení svojich úloh. Povinnosť zachovávať mlčanlivosť platí aj vtedy, ak títo zamestnanci prestali byť zamestnancami ministerstva spravodlivosti.

**PIATA ČASŤ**

**SPOLOČNÉ, PRECHODNÉ A ZÁVEREČNÉ USTANOVENIA**

**§ 24**

**Orgány verejnej moci**

(1) Pôsobnosť podľa tohto zákona vykonávajú

Národná rada Slovenskej republiky (ďalej len „národná rada“),

vláda,

ministerstvo,

ministerstvo spravodlivosti,

ministerstvo školstva,

inšpekcia práce,

ostatné orgány verejnej moci.

(2) Orgány verejnej moci uvedené v odseku 1 predchádzajú korupčným trestným činom a protispoločenskej činnosti najmä tým, že v rozsahu svojej pôsobnosti ustanovenej osobitnými predpismi pôsobia na dodržiavanie zákonnosti fyzickými osobami a právnickými osobami.

**§ 25**

**Národná rada**

Národná rada každoročne berie na vedomie správu o uplatňovaní tohto zákona (ďalej len „správa“) predloženú vládou a svojou činnosťou prispieva k zvyšovanie povedomia verejnosti o oznamovaní významných skutočností a bojovníkoch proti korupcii, ako aj k širšej spoločenskej akceptácii oznamovania významných skutočností. Národná rada tiež plní úlohy podľa § 16 ods. 1.

**§ 26**

**Vláda**

Vláda

každoročne schvaľuje a do 9. decembra predkladá národnej rade správu,

každoročne predkladá návrhy na ocenenie bojovníkov proti korupcii štátnym vyznamenaním podľa § 12,

prispieva k zvyšovanie povedomia verejnosti o oznamovaní významných skutočností a bojovníkoch s korupciou, ako aj k širšej spoločenskej akceptácii oznamovania významných skutočností.

**§ 27**

**Ministerstvo**

Ministerstvo

každoročne vypracúva a predkladá vláde na schválenie správu,

koordinuje ostatné ústredné orgány štátnej správy pri uplatňovaní tohto zákona a vykonáva kontrolu a pravidelné vyhodnocovanie uplatňovania tohto zákona v rámci svojej pôsobnosti, najmä poskytovania ochrany identity bojovníkovi proti korupcii Policajným zborom,

rozpracúva v rámci stratégie prevencie kriminality[[73]](#footnote-74)) samostatnú časť, ktorá sa týka otázok upravených týmto zákonom a jeho uplatňovaním,

plní úlohy podľa § 16 ods. 1, § 17 a § 18 ods. 3.

**§ 28**

**Ministerstvo spravodlivosti**

Ministerstvo spravodlivosti

podieľa sa na vypracovaní správy,

vykonáva kontrolu a pravidelné vyhodnocovanie uplatňovania tohto zákona v rámci svojej pôsobnosti, najmä poskytovania ochrany identity bojovníkovi proti korupcii prokuratúrou a súdmi,

poskytuje ministerstvu potrebnú súčinnosť,

poskytuje odmenu podľa § 19 až 23,

plní úlohy podľa § 16 ods. 1 a § 22 ods. 3.

**§ 29**

**Ministerstvo školstva**

Ministerstvo školstva:

podieľa sa na vypracovaní správy,

vykonáva kontrolu a pravidelné vyhodnocovanie uplatňovania tohto zákona v rámci svojej pôsobnosti,

poskytuje ministerstvu potrebnú súčinnosť,

plní úlohy podľa § 16 ods. 1 a § 18 ods. 2 a 3.

**§ 30**

**Inšpekcia práce**

Inšpekcia práce:

podieľa sa na vypracovaní správy,

vykonáva kontrolu a pravidelné vyhodnocovanie uplatňovania tohto zákona v rámci svojej pôsobnosti, najmä uplatňovania vnútorných predpisov zamestnávateľa a poskytovania ochrany bojovníkovi proti korupcii pred pracovnoprávnym postihom,

poskytuje ministerstvu potrebnú súčinnosť,

udeľuje pokuty podľa osobitného predpisu[[74]](#footnote-75)) za neplnenie povinností podľa tohto zákona.

**§ 31**

**Ostatné orgány verejnej moci**

Ostatné orgány verejnej moci vykonávajú v oblasti prevencie korupčných trestných činov a protispoločenskej činnosti pôsobnosť podľa osobitných predpisov.[[75]](#footnote-76))

**§ 32**

**Spolupráca**

(1) Orgány verejnej moci v oblasti prevencie korupčných trestných činov a protispoločenskej činnosti vzájomne spolupracujú pri vykonávaní tohto zákona.

(2) Orgány verejnej moci v oblasti prevencie korupčných trestných činov a protispoločenskej činnosti spolupracujú aj s právnickými osobami, ktoré pôsobia v oblasti prevencie korupčných trestných činov a protispoločenskej činnosti, najmä s médiami, vedeckými a výskumnými inštitúciami, školami, školskými zariadeniami, spolkami a inými združeniami, nadáciami, neziskovými organizáciami poskytujúcimi všeobecne prospešné služby a štátom uznanými cirkvami a náboženskými spoločnosťami, ako aj s orgánmi a organizáciami iných štátov a medzinárodnými organizáciami.

**§ 33**

**Spoločné ustanovenia**

(1) Na konanie podľa tohto zákona sa nevzťahuje všeobecný predpis o správnom konaní,[[76]](#footnote-77)) s výnimkou postupu pri poskytovaní odmeny podľa § 22 a 23.

(2) Týmto zákonom nie sú dotknuté ustanovenia osobitných predpisov.[[77]](#footnote-78))

(3) Ustanovenia tohto zákona sa nepoužijú, ak medzinárodná zmluva vyhlásená spôsobom ustanoveným zákonom alebo rozhodnutie medzinárodnej organizácie, ktorým je Slovenská republika viazaná, ustanovuje inak.

**§ 34**

**Splnomocňovacie ustanovenie**

Vzor žiadosti o poskytnutie odmeny ustanoví všeobecne záväzný právny predpis, ktorý vydá ministerstvo spravodlivosti do nadobudnutia účinnosti tohto zákona.

**§ 35**

**Prechodné ustanovenia**

(1) Zamestnávateľ a príslušný orgán odborovej organizácie, ktorí uzavreli kolektívne zmluvy podľa osobitného predpisu,[[78]](#footnote-79)) sú povinní uviesť ustanovenia kolektívnych zmlúv do súladu s týmto zákonom do šiestich mesiacov odo dňa nadobudnutia účinnosti tohto zákona.

(2) Zamestnávateľ je povinný vydať vnútorné predpisy podľa § 4 ods. 5 písm. a) a b) do šiestich mesiacov odo dňa nadobudnutia účinnosti tohto zákona.

(3) Zamestnávateľ je povinný uviesť do súladu s týmto zákonom vnútorné predpisy podľa § 4 ods. 5 písm. a) a b), ktoré vydal pred nadobudnutím účinnosti tohto zákona, do šiestich mesiacov odo dňa nadobudnutia účinnosti tohto zákona.

**Čl. II**

Zákon č. 40/1964 Zb. Občiansky zákonník v znení zákona č. 58/1969 Zb., zákona č. 131/1982 Zb., zákona č. 94/1988 Zb., zákona č. 188/1988 Zb., zákona č. 87/1990 Zb., zákona č. 105/1990 Zb., zákona č. 116/1990 Zb., zákona č. 87/1991 Zb., zákona č. 509/1991 Zb., zákona č. 264/1992 Zb., zákona Národnej rady Slovenskej republiky č. 278/1993 Z. z., zákona Národnej rady Slovenskej republiky č. 249/1994 Z. z., zákona č. 153/1997 Z. z., zákona č. 211/1997 Z. z., zákona č. 252/1999 Z. z., zákona č. 218/2000 Z. z., zákona č. 261/2001 Z. z., zákona č. 281/2001 Z. z., zákona č. 23/2002 Z. z., zákona č. 34/2002 Z. z., zákona č. 95/2002 Z. z., zákona č. 184/2002 Z. z., zákona č. 215/2002 Z. z., zákona č. 526/2002 Z. z., zákona č. 504/2003 Z. z., zákona č. 515/2003 Z. z., zákona č. 150/2004 Z. z., zákona č. 404/2004 Z. z., zákona č. 635/2004 Z. z., zákona č. 171/2005 Z. z., zákona č. 266/2005 Z. z., zákona č. 336/2005 Z. z., zákona č. 118/2006 Z. z., zákona č. 188/2006 Z. z., zákona č. 84/2007 Z. z., zákona č. 335/2007 Z. z., zákona č. 568/2007 Z. z., zákona č. 214/2008 Z. z., zákona č. 379/2008 Z. z., zákona č. 477/2008 Z. z., zákona č. 186/2009 Z. z., zákona č. 575/2009 Z. z., zákona č. 129/2010 Z. z., zákona č. 546/2010 Z. z., zákona č. 130/2011 Z. z., zákona č. 161/2011 Z. z., zákona č. 69/2012 Z. z. a zákona č. 180/2013 Z. z. sa dopĺňa takto:

V § 442 ods. 2 sa za slovom „korupcie“ vkladajú slová „alebo korupčným trestným činom podľa osobitného predpisu“.

**Čl. III**

Zákon č. 311/2001 Z. z. Zákonník práce v znení zákona č. 408/2002 Z. z., zákona č. 210/2003 Z. z., zákona č. 453/2003 Z. z., zákona č. 461/2003 Z. z., zákona č. 5/2004 Z. z., zákona č. 365/2004 Z. z., zákona č. 82/2005 Z. z., zákona č. 131/2005 Z. z., zákona č. 244/2005 Z. z., zákona č. 570/2005 Z. z., zákona č. 124/2006 Z. z., zákona č. 231/2006 Z. z., zákona č. 348/2007 Z. z., zákona č. 200/2008 Z. z., zákona č. 460/2008 Z. z., zákona č. 49/2009 Z. z., zákona č. 184/2009 Z. z., zákona č. 574/2009 Z. z., zákona č. 543/2010 Z. z., zákona č. 48/2011 Z. z., zákona č. 257/2011 Z. z., zákona č. 406/2011 Z. z., zákona č. 257/2011 Z. z., zákona č. 512/2011 Z. z., zákona č. 251/2012 Z. z., zákona č. 252/2012 Z. z., zákona č. 345/2012 Z. z., zákona č. 361/2012 Z. z., nálezu Ústavného súdu Slovenskej republiky č. 233/2013 Z. z. a zákona č. 58/2014 Z. z. sa mení a dopĺňa takto:

V § 12 ods. 1 prvej vete sa za slovo „zákona“ vkladajú slová „alebo osobitného predpisu“.

V § 13 ods. 3 tretej vete sa za slovo „žalobu“ vkladá čiarka a slová „alebo návrh na začatie trestného stíhania“ sa nahrádzajú slovami „trestné oznámenie alebo oznámenie o významných skutočnostiach podľa osobitného predpisu“.

V § 17 sa za odsek 1 vkladá nový odsek 2, ktorý znie:

„(2) Na právny úkon, ktorým sa menia pracovné podmienky zamestnanca, je potrebný predchádzajúci súhlas príslušného orgánu, ak to ustanovuje osobitný predpis, okrem skončenia pracovného pomeru podľa § 63 ods. 1 písm. c) a § 68 ods. 1 písm. a), inak je tento právny úkon neplatný.“.

Doterajšie odseky 2 a 3 sa označujú ako odseky 3 a 4.

§ 37 vrátane nadpisu znie:

„**§ 37**

**Počítanie času**

Na počítanie času sa použijú ustanovenia § 122 Občianskeho zákonníka.“.

V § 45 ods. 2 sa na konci pripája táto veta: „Skúšobná doba sa predlžuje o čas od podania žiadosti o poskytnutie ochrany do dňa doručenia rozhodnutia o tejto žiadosti a o čas od podania žiadosti o udelenie predchádzajúceho súhlasu do dňa doručenia rozhodnutia o tejto žiadosti podľa osobitného predpisu.“.

V § 62 ods. 2 sa na konci pripája táto veta: „Výpovedná doba sa predlžuje o dobu od podania žiadosti o poskytnutie ochrany do dňa doručenia rozhodnutia o tejto žiadosti a od podania žiadosti o udelenie predchádzajúceho súhlasu do dňa doručenia rozhodnutia o tejto žiadosti podľa osobitného predpisu.“.

V § 79 ods. 1 tretej vete sa za slovo „zárobku“ vkladajú slová „a zamestnancovi, ktorému bola poskytnutá ochrana podľa osobitného predpisu, v sume dvojnásobku jeho priemerného zárobku“.

 V § 81 písm. f) sa na konci čiarka nahrádza bodkočiarkou a pripájajú sa tieto slová: „to neplatí, ak ide o podanie oznámenia o významných skutočnostiach podľa osobitného predpisu,“.

 Za § 252i sa vkladá § 252j, ktorý vrátane nadpisu znie:

„**§ 252j**

**Prechodné ustanovenie účinné od 1. januára 2015**

Ustanoveniami tohto zákona sa spravujú aj pracovnoprávne vzťahy a obdobné pracovné vzťahy, ktoré vznikli pred l. januárom 2015. Právne úkony urobené pred l. januárom 2015 a nároky, ktoré z nich vznikli, sa posudzujú podľa právnej úpravy účinnej do 31. decembra 2014.“.

**Čl. IV**

Zákon č. 300/2005 Z. z. Trestný zákon v znení zákona č. 650/2005 Z. z., zákona č. 692/2006 Z. z., zákona č. 218/2007 Z. z., zákona č. 491/2008 Z. z., zákona č. 497/2008 Z. z., zákona č. 498/2008 Z. z., zákona č. 59/2009 Z. z., zákona č. 257/2009 Z. z., zákona č. 317/2009 Z. z., zákona č. 492/2009 Z. z., zákona č. 576/2009 Z. z., zákona č. 224/2010 Z. z., zákona č. 547/2010 Z. z., zákona č. 33/2011 Z. z., zákona č. 262/2011 Z. z., zákona č. 313/2011 Z. z.,

zákona č. 246/2012 Z. z., nálezu Ústavného súdu Slovenskej republiky č. 428/2012 Z. z., zákona č. 334/2012 Z. z., uznesenia Ústavného súdu Slovenskej republiky č. 189/2013 Z. z., zákona č. 204/2013 Z. z. a zákona č. 1/2014 Z. z. sa mení a dopĺňa takto:

V § 340 ods. 2 sa na konci pripája táto veta: „Trestný nie je ani ten, kto učinil oznámenie o významnej skutočnosti podľa osobitného predpisu o bojovníkoch proti korupcii.“.

Slová „Európskych spoločenstiev“ vo všetkých tvaroch sa v celom texte zákona okrem § 436 nahrádzajú slovami „Európskej únie“ v príslušnom tvare.

**Čl. V**

Zákon č. 301/2005 Z. z. Trestný poriadok v znení zákona č. 650/2005 Z. z., zákona č. 692/2006 Z. z., zákona č. 342/2007 Z. z., zákona č. 643/2007 Z. z., zákona č. 61/2008 Z. z., zákona č. 491/2008 Z. z., zákona č. 498/2008 Z. z., zákona č. 5/2009 Z. z., zákona č. 59/2009 Z. z., zákona č. 70/2009 Z. z., zákona č. 97/2009 Z. z., nálezu Ústavného súdu Slovenskej republiky č. 290/2009 Z. z., zákona č. 291/2009 Z. z., zákona č. 305/2009 Z. z., zákona č. 576/2009 Z. z., zákona č. 93/2010 Z. z., zákona č. 224/2010 Z. z., zákona č. 346/2010 Z. z., zákona č. 547/2010 Z. z., zákona č. 220/2011 Z. z., zákona č. 262/2011 Z. z., zákona č. 331/2011 Z. z., zákona č. 236/2012 Z. z., zákona č. 334/2012 Z. z., zákona č. 345/2012 Z. z., zákona č. 204/2013 Z. z., zákona č. 305/2013 Z. z. a zákona č. 1/2014 Z. z. sa mení a dopĺňa takto:

V § 62 ods. 2 sa za slová „krivého obvinenia“ vkladá čiarka a slová „o práve podať žiadosť o poskytnutie ochrany podľa tohto zákona na základe osobitného predpisu o bojovníkoch proti korupcii a o práve podať žiadosť o poskytnutie ochrany podľa osobitného predpisu o bojovníkoch proti korupcii,“.

V § 74 ods. 2 sa za slovo „vyrozumie“ vkladá slovo „oznamovateľa“ a čiarka a za slová „§ 46 ods. 8 a 9 a § 139“ sa nahrádzajú slovami § 46 ods. 8 a 9, § 139 a § 198a“.

V § 128 ods. 1 sa na konci pripája táto veta: „Predvolanie musí obsahovať špecifikáciu trestného činu, ktorého sa výsluch týka.“.

V § 131 ods. 1 sa na konci pripája táto veta: „Svedok sa poučí aj o práve podať žiadosť o poskytnutie ochrany podľa tohto zákona na základe osobitného predpisu o bojovníkoch proti korupcii, o práve podať žiadosť o poskytnutie ochrany podľa osobitného predpisu o bojovníkoch proti korupcii a o dôsledkoch odopretia výpovede podľa § 130 alebo odchýlenia sa v podstatných bodoch od svojej skoršej výpovede podľa § 264 na zánik ochrany podľa osobitného predpisu o bojovníkoch proti korupcii.“.

§ 131 sa dopĺňa odsekom 4, ktorý znie:

„(4) Ak svedok, ktorému bola poskytnutá ochrana podľa osobitného predpisu o bojovníkoch proti korupcii, odoprie svoju výpoveď podľa § 130 alebo sa odchýli v podstatných bodoch od svojej skoršej výpovede podľa § 264, predseda senátu a v prípravnom konaní prokurátor bezodkladne oznámi túto skutočnosť inšpekcii práce.“.

V § 136 ods. 2 sa za prvú vetu vkladá nová druhá veta, ktorá znie: „Ak má svedok obavu, že oznámením svojej totožnosti, bydliska, prípadne miesta pobytu, ak ide o korupciu a trestné činy podľa § 212, 213, 221 až 228, 237 až 243, 254 až 268, 277 až 278a, 326 až 327a, 342, 344 a 348 až 350 Trestného zákona (ďalej len „korupčné trestné činy“), je ohrozený jeho život, zdravie, telesná integrita alebo mu hrozí iné závažné nebezpečenstvo alebo že také nebezpečenstvo hrozí jemu blízkej osobe, na základe odôvodnenej písomnej žiadosti svedka podanej podľa osobitného predpisu o bojovníkoch proti korupcii sa mu povolí, aby neuvádzal údaje o svojej osobe; ustanovenie § 137 sa v tomto prípade nepoužije.“.

V § 136 ods. 5 sa za slovom „korupcia“ vypúšťa čiarka a slová „trestného činu zneužívania právomoci verejného činiteľa alebo trestného činu legalizácie príjmu z trestnej činnosti“ sa nahrádzajú slovami „alebo korupčných trestných činov“.

§ 173 sa dopĺňa odsekmi 7 a 8, ktoré znejú:

„(7) Pri trestnom čine krivého obvinenia a trestnom čine krivej výpovede a krivej prísahy sa doručí rovnopis rozsudku aj inšpekcii práce, ak to ustanovuje osobitný predpis o bojovníkoch proti korupcii.

(8) Rovnopis právoplatného rozsudku sa doručí aj ďalším osobám, ak to ustanovuje osobitný predpis o bojovníkoch proti korupcii.“.

V § 196 sa za odsek 1 vkladajú nové odseky 2 a 3, ktoré znejú:

„(2) O prijatí trestného oznámenia sa vyhotoví písomný záznam a potvrdenie o podaní trestného oznámenia. Potvrdenie o podaní trestného oznámenia musí obsahovať špecifikáciu trestného činu, ktorého sa trestné oznámenie týka. Rovnopis písomného vyhotovenia záznamu o prijatí trestného oznámenia a potvrdenie o podaní trestného oznámenia sa bez meškania doručia oznamovateľovi, prípadne jeho zástupcovi do vlastných rúk; tým nie je dotknuté ustanovenie § 198 ods. 1.

(3) Ak má oznamovateľ obavu, že oznámením svojej totožnosti, bydliska, prípadne miesta pobytu, ak ide o korupciu a korupčné trestné činy, je ohrozený jeho život, zdravie, telesná integrita alebo mu hrozí iné závažné nebezpečenstvo alebo že také nebezpečenstvo hrozí jemu blízkej osobe, policajt na základe odôvodnenej písomnej žiadosti oznamovateľa podanej podľa osobitného predpisu o bojovníkoch proti korupcii povolí, aby neuvádzal údaje o svojej osobe; o uvedenej možnosti treba oznamovateľa poučiť. Pri odhaľovaní, zisťovaní a usvedčovaní páchateľov korupcie a korupčných trestných činov možno výnimočne pri oznamovateľovi použiť legendu podľa § 117 ods. 3, ak predseda senátu a v prípravnom konaní na návrh prokurátora sudca pre prípravné konanie vydá príkaz, ktorým určí oznamovateľovi použitie legendy podľa § 117 ods. 3.“.

Doterajšie odseky 2 až 4 sa označujú ako odseky 4 až 6.

V § 196 ods. 4 sa za prvú vetu vkladajú nová druhá a tretia veta, ktoré znejú: „Prokurátor alebo policajt poučí oznamovateľa, ktorému bola poskytnutá ochrana podľa osobitného predpisu o bojovníkoch proti korupcii, že ak odoprie doplňujúci výsluch alebo nedodá požadované písomné podklady, táto jeho ochrana zaniká. Prokurátor alebo policajt v priebehu výsluchu oznamovateľa korupčného trestného činu tiež zistí, či skutočnosti, ktoré uviedol v trestnom oznámení, sú priamou informáciou alebo sprostredkovanou informáciou podľa osobitného predpisu o bojovníkoch proti korupcii a ak je to možné, aj to, kto je autorom takejto sprostredkovanej informácie.“.

V § 196 ods. 6 sa slová „podľa odseku 3“ nahrádzajú slovami „podľa odseku 5“.

 § 196 sa dopĺňa odsekom 7, ktorý znie:

„(7) Ak oznamovateľ, ktorému bola poskytnutá ochrana podľa osobitného predpisu o bojovníkoch proti korupcii, odoprie doplňujúci výsluch alebo nedodá požadované písomné podklady podľa odseku 4, prokurátor alebo policajt bezodkladne oznámi túto skutočnosť inšpekcii práce.“.

 § 197 sa dopĺňa odsekom 4, ktorý znie:

„(4) Policajt alebo prokurátor bezodkladne doručí právoplatné uznesenie podľa odseku 1 písm. d) tiež inšpekcii práce, ak sa týka oznamovateľa, ktorému bola poskytnutá ochrana podľa osobitného predpisu o bojovníkoch proti korupcii, a právoplatné uznesenie podľa odseku 1 písm. c) a odseku 2 bezodkladne aj osobe, ktorá je autorom sprostredkovanej informácie podľa osobitného predpisu o bojovníkoch proti korupcii, ak je známa.“.

 Za § 198 sa vkladá § 198a, ktorý znie:

„**198a**

(1) Ak orgán činný v trestnom konaní alebo súd zistí, že oznamovateľovi hrozí nebezpečenstvo v súvislosti s pobytom obvineného alebo odsúdeného na slobode, poskytne mu informáciu o tom, že
a) obvinený bol prepustený z väzby alebo z nej ušiel,
b) odsúdený bol prepustený z výkonu trestu odňatia slobody alebo z neho ušiel.

(2) Oznamovateľ môže požiadať už v prípravnom konaní prokurátora a po odsúdení páchateľa súd, aby bol informovaný o skutočnostiach uvedených v odseku 1. Ak je odsúdený vo výkone trestu odňatia slobody, žiadosť sa podáva na súde, ktorý rozhodoval v prvom stupni.

(3) Oznamovateľ sa môže výslovným vyhlásením písomne alebo ústne do zápisnice vzdať práva podľa odseku 1 a 2.“.

 § 212 sa dopĺňa odsekom 6, ktorý znie:

„(6) Prejav vôle poškodeného podľa § 211 ods. 1, ktorému bola poskytnutá ochrana podľa tohto zákona na základe osobitného predpisu o bojovníkoch proti korupcii, vyjadrený spôsobom uvedeným v odsekoch 1 až 3 oznámi bezodkladne inšpekcii práce ten orgán činný v trestnom konaní alebo súd, ktorý vo veci koná.“.

 V § 215 ods. 5 prvej vete sa za slovo „obvinenému“ vkladá čiarka a slovo „oznamovateľovi“.

 V § 215 ods. 5 sa na konci pripája táto veta: „Orgán činný v trestnom konaní, ktorý toto uznesenie vydal, doručí právoplatné uznesenie o zastavení trestného stíhania podľa odseku 1 písm. a) bezodkladne inšpekcii práce, ak je oznamovateľom osoba, ktorej bola poskytnutá ochrana podľa osobitného predpisu o bojovníkoch proti korupcii a právoplatné uznesenie o zastavení trestného stíhania podľa odseku 1 písm. d) a e) a odseku 2 bezodkladne aj osobe, ktorá je autorom sprostredkovanej informácie podľa osobitného predpisu o bojovníkoch proti korupcii, ak je známa.“.

 V § 215 ods. 6 sa za slovo „obvinený“ vkladá čiarka a slovo „oznamovateľ“.

 V § 216 ods. 5 sa za slovo „obvinenému“ vkladá čiarka a slovo „oznamovateľovi“ a za slovo „obvinený“ sa vkladá čiarka a slovo „oznamovateľ“.

 V § 216 ods. 6 písm. b) sa za slovo „korupciu“ vkladajú slová „alebo korupčné trestné činy“.

 V § 220 ods. 2 písm. b) sa za slovo „korupciu“ vkladajú slová „alebo korupčné trestné činy“.

 V § 228 ods. 6 sa za slovo „obvinenému“ vkladá čiarka a slovo „oznamovateľovi“ a za slovo „obvinený“ sa vkladá čiarka a slovo „oznamovateľ“.

 V § 234 ods. 1 sa na konci pripája táto veta: „Prokurátor o podaní obžaloby upovedomí aj ďalšie osoby, ak to ustanovuje osobitný predpis o bojovníkoch proti korupcii.“.

 V § 264 ods. 2 sa na konci pripája táto veta: „Predseda senátu upozorní svedka na zánik ochrany podľa osobitného predpisu o bojovníkoch proti korupcii, ak aj po vysvetlení rozporov medzi svojimi výpoveďami svedok naďalej zotrváva na výpovedi, ktorá sa v podstatných bodoch odchyľuje od jeho skoršej výpovede, na základe ktorej mu bola poskytnutá táto ochrana.“.

 V § 265 ods. 2 prvej vete sa za slovom „prísahy“ vkladá čiarka a pripájajú tieto slová: „ako aj poučený o práve podať žiadosť o poskytnutie ochrany podľa tohto zákona na základe osobitného predpisu o bojovníkoch proti korupcii a o práve podať žiadosť o poskytnutie ochrany podľa osobitného predpisu o bojovníkoch proti korupcii“.

**Čl. VI**

Zákon č. 73/1998 Z. z. o štátnej službe príslušníkov Policajného zboru, Slovenskej informačnej služby, Zboru väzenskej a justičnej stráže Slovenskej republiky a Železničnej polície v znení zákona č. 58/1999 Z. z., zákona č. 181/1999 Z. z., zákona č. 356/1999 Z. z., zákona č. 224/2000 Z. z., zákona č. 464/2000 Z. z., zákona č. 241/2001 Z. z., zákona č. 98/2002 Z. z., zákona č. 328/2002 Z. z., zákona č. 422/2002 Z. z., zákona č. 659/2002 Z. z., zákona č. 212/2003 Z. z., zákona č. 178/2004 Z. z., zákona č. 201/2004 Z. z., zákona č. 365/2004 Z. z., zákona č. 382/2004 Z. z., zákona č. 727/2004 Z. z., zákona č. 732/2004 Z. z., zákona č. 69/2005 Z. z., zákona č. 623/2005 Z. z., zákona č. 342/2007 Z. z., zákona č. 513/2007 Z. z., zákona č. 61/2008 Z. z., zákona č. 278/2008 Z. z., zákona č. 445/2008 Z. z., zákona č. 491/2008 Z. z., zákona č. 70/2009 Z. z., zákona č. 60/2010 Z. z., zákona č. 151/2010 Z. z., zákona č. 543/2010 Z. z., zákona č. 547/2010 Z. z., zákona č. 48/2011 Z. z., zákona č. 79/2012 Z. z., zákona č. 345/2012 Z. z., zákona č. 361/2012 Z. z., zákona č. 80/2013 Z. z. a zákona č. 462/2013 Z. z. sa mení a dopĺňa takto:

1. V § 2a ods. 2 tretej vete sa za slovo „žalobu“ vkladá čiarka a slová „alebo návrh na začatie trestného stíhania“ sa nahrádzajú slovami „trestné oznámenie alebo oznámenie o významných skutočnostiach podľa osobitného predpisu1)“.

 Poznámka pod čiarou k odkazu 1 znie:

 „1) § 3 písm. f) zákona č. .../2014 Z. z. o ochrane, podpore a odmeňovaní osôb aktívne bojujúcich proti korupcii (zákon o bojovníkoch proti korupcii) a o zmene a doplnení niektorých zákonov.“.

 Doterajšie odkazy 1 a 1a sa označujú ako odkazy 1a a 1b.

2. § 8 sa dopĺňa odsekom 3, ktorý znie:

 „(3) Skúšobná doba sa predlžuje o čas od podania žiadosti o poskytnutie ochrany do dňa doručenia rozhodnutia o tejto žiadosti a o čas od podania žiadosti o udelenie predchádzajúceho súhlasu do dňa doručenia rozhodnutia o tejto žiadosti podľa osobitného predpisu.1a)“.

 Poznámka pod čiarou k odkazu 1a znie:

 „1a) § 7b ods. 2 a 8 zákona č. 125/2006 Z. z. o inšpekcii práce a o zmene a doplnení zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení zákona č. .../2014 Z. z.“.

 Doterajšie odkazy 1a a 1b sa označujú ako odkazy 1b a 1c.

3. V § 194 ods. 2 sa na konci pripája táto veta: „Lehota pre skončenie pracovného pomeru sa predlžuje o dobu od podania žiadosti o poskytnutie ochrany do dňa doručenia rozhodnutia o tejto žiadosti a od podania žiadosti o udelenie predchádzajúceho súhlasu do dňa doručenia rozhodnutia o tejto žiadosti podľa osobitného predpisu.1a)“.

4. § 225 sa dopĺňa odsekom 4, ktorý znie:

 „(4) Ak to ustanovuje osobitný predpis,48c) služobný úrad je povinný si vyžiadať súhlas odborového orgánu, inak je právny úkon alebo rozhodnutie služobného úradu neplatné.“.

 Poznámka pod čiarou k odkazu 48c znie:

 „48c) § 9 ods. 2 až 4 zákona č. .../2014 Z. z.“.

5. V § 230 sa na konci pripájajú tieto slová: „s výnimkou § 225 ods. 4“.

6. V § 247 sa na konci pripája táto veta: „Postup pri prešetrovaní oznámení o významných skutočnostiach podľa osobitného predpisu1) ustanoví služobný predpis, ktorý vydá ministerstvo. Tento predpis musí spĺňať náležitosti ustanovené osobitným predpisom.51a)“.

 Poznámka pod čiarou k odkazu 51a znie:

 „51a) § 6 ods. 6 a 8 a § 9 ods. 5 a 7 zákona č. .../2014 Z. z.“.

7. § 249 sa dopĺňa odsekom 6, ktorý znie:

„(6) Na rozhodnutie vo veciach služobného pomeru je potrebný predchádzajúci súhlas príslušného orgánu, ak to ustanovuje osobitný predpis;52a) to neplatí na rozhodnutie, ktorým sa priznáva nárok, alebo rozhodnutie, ktoré je dôsledkom inej právnej skutočnosti, inak je toto rozhodnutie neplatné.“.

Poznámka pod čiarou k odkazu 52a znie:

„52a) § 8 ods. 3 zákona č. .../2014 Z. z.“.

8. Za § 287g sa vkladá § 287h, ktorý vrátane nadpisu znie:

„**§ 287h**

**Prechodné ustanovenie účinné od 1. januára 2015**

Ustanoveniami tohto zákona sa spravujú aj právne vzťahy, ktoré vznikli pred l. januárom 2015. Právne úkony urobené pred l. januárom 2015 a nároky, ktoré z nich vznikli, sa posudzujú podľa právnej úpravy účinnej 31. decembra 2014.“.

**Čl. VII**

Zákon č. 200/1998 Z. z. o štátnej službe colníkov a o zmene a doplnení niektorých ďalších zákonov v znení zákona č. 54/1999 Z. z., zákona č. 337/1999 Z. z., zákona č. 417/2000 Z. z., zákona č. 328/2002 Z. z., zákona č. 664/2002 Z. z., zákona č. 251/2003 Z. z., zákona č. 464/2003 Z. z., zákona č. 199/2004 Z. z., zákona č. 365/2004 Z. z., zákona č. 382/2004 Z. z., zákona č. 652/2004 Z. z., zákona č. 732/2004 Z. z., zákona č. 258/2005 Z. z., zákona č. 623/2005 Z. z., zákona č. 330/2007 Z. z., zákona č. 537/2007 Z. z., zákona č. 166/2008 Z. z., zákona č. 465/2008 Z. z., zákona č. 583/2008 Z. z., zákona č. 305/2009 Z. z., zákona č. 465/2009 Z. z., zákona č. 51/2010 Z. z., zákona č. 543/2010 Z. z., zákona č. 48/2011 Z. z., zákona č. 389/2011 Z. z., zákona č. 546/2011 Z. z., zákona č. 69/2012 Z. z., zákona č. 441/2012 Z. z. a zákona č. 462/2013 Z. z. sa mení a dopĺňa takto:

1. V § 5a ods. 2 tretej vete sa za slovo „žalobu“ vkladá čiarka a slová „alebo návrh na začatie trestného stíhania“ sa nahrádzajú slovami „trestné oznámenie alebo oznámenie o významných skutočnostiach podľa osobitného predpisu1b)“.

 Poznámka pod čiarou k odkazu 1b znie:

 „1b) § 3 písm. f) zákona č. .../2014 Z. z. o ochrane, podpore a odmeňovaní osôb aktívne bojujúcich proti korupcii (zákon o bojovníkoch proti korupcii) a o zmene a doplnení niektorých zákonov.“.

2. § 8 sa dopĺňa odsekom 3, ktorý znie:

 „(3) Skúšobná doba sa predlžuje o čas od podania žiadosti o poskytnutie ochrany do dňa doručenia rozhodnutia o tejto žiadosti a o čas od podania žiadosti o udelenie predchádzajúceho súhlasu do dňa doručenia rozhodnutia o tejto žiadosti podľa osobitného predpisu.1c)“.

 Poznámka pod čiarou k odkazu 1c znie:

„1c) § 7b ods. 2 a 8 zákona č. 125/2006 Z. z. o inšpekcii práce a o zmene a doplnení zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení zákona č. .../2014 Z. z.“.

3. V § 185 ods. 2 sa na konci pripája táto veta: „Lehota pre skončenie služobného pomeru sa predlžuje o dobu od podania žiadosti o poskytnutie ochrany do dňa doručenia rozhodnutia o tejto žiadosti a od podania žiadosti o udelenie predchádzajúceho súhlasu do dňa doručenia rozhodnutia o tejto žiadosti podľa osobitného predpisu.1c)“.

4. § 215 sa dopĺňa odsekom 4, ktorý znie:

 „(4) Ak to ustanovuje osobitný predpis,42a) služobný úrad je povinný si vyžiadať súhlas odborového orgánu, inak je právny úkon alebo rozhodnutie služobného úradu neplatné.“.

 Poznámka pod čiarou k odkazu 42a znie:

 „42a) § 9 ods. 2 až 4 zákona č. .../2014 Z. z.“.

5. Za § 236a sa vkladá § 236b, ktorý znie:

„**236b**

Postup pri prešetrovaní oznámení o významných skutočnostiach podľa osobitného predpisu1b) ustanoví interný služobný predpis, ktorý vydá služobný úrad. Tento predpis musí spĺňať náležitosti ustanovené osobitným predpisom.46a)“.

 Poznámka pod čiarou k odkazu 46a znie:

 „46a) § 6 ods. 6 a 8 a § 9 ods. 5 a 7 zákona č. .../2014 Z. z.“.

6. § 237 sa dopĺňa odsekom 6, ktorý znie:

„(6) Na rozhodnutie vo veciach služobného pomeru je potrebný predchádzajúci súhlas príslušného orgánu, ak to ustanovuje osobitný predpis;46b) to neplatí na rozhodnutie, ktorým sa priznáva nárok, alebo rozhodnutie, ktoré je dôsledkom inej právnej skutočnosti, inak je toto rozhodnutie neplatné.“.

Poznámka pod čiarou k odkazu 46b znie:

„46b) § 8 ods. 3 zákona č. .../2014 Z. z.“.

7. Za § 268m sa vkladá § 268n, ktorý vrátane nadpisu znie:

„**§ 268n**

**Prechodné ustanovenie účinné od 1. januára 2015**

Ustanoveniami tohto zákona sa spravujú aj právne vzťahy, ktoré vznikli pred l. januárom 2015. Právne úkony urobené pred l. januárom 2015 a nároky, ktoré z nich vznikli, sa posudzujú podľa právnej úpravy účinnej do 31. decembra 2014.“.

**Čl. VIII**

1. Zákon č. 385/2000 Z. z. o sudcoch a prísediacich a o zmene a doplnení niektorých zákonov v znení zákona č. 185/2002 Z. z., zákona č. 670/2002 Z. z., zákona č. 426/2003 Z. z., zákona č. 458/2003 Z. z., zákona č. 462/2003 Z. z., zákona č. 505/2003 Z. z., zákona č. 514/2003 Z. z., zákona č. 548/2003 Z. z., zákona č. 267/2004 Z. z., zákona č. 403/2004 Z. z., zákona č. 530/2004 Z. z., zákona č. 586/2004 Z. z., zákona č. 609/2004 Z. z., zákona č. 757/2004 Z. z., zákona č. 122/2005 Z. z., zákona č. 622/2005 Z. z., nálezu Ústavného súdu Slovenskej republiky č. 15/2008 Z. z., zákona č. 517/2008 Z. z., zákona č. 520/2008 Z. z., zákona č. 59/2009 Z. z., nálezu Ústavného súdu Slovenskej republiky č. 290/2009 Z. z., zákona č. 291/2009 Z. z., zákona č. 500/2010 Z. z., zákona č. 543/2010 Z. z., zákona č. 33/2001 Z. z., zákona č. 100/2011 Z. z., zákona č. 467/2011 Z. z., zákona č. 503/2011 Z. z., zákona č. 79/2012 Z. z., zákona č. 335/2012 Z. z., zákona č. 392/2012 Z. z. a zákona č. 462/2013 Z. z. sa mení a dopĺňa takto:

1. § 150 sa dopĺňa odsekom 3, ktorý znie:

„(3) Ak to ustanovuje osobitný predpis,34) na rozhodnutie vo veciach týkajúcich sa osobitného vzťahu sudcu je potrebný predchádzajúci súhlas príslušného orgánu, inak je toto rozhodnutie neplatné.“.

Poznámka pod čiarou k odkazu 34 znie:

„34) § 8 ods. 3 zákona č. .../2014 Z. z. o ochrane, podpore a odmeňovaní osôb aktívne bojujúcich proti korupcii (zákon o bojovníkoch proti korupcii) a o zmene a doplnení niektorých zákonov.“.

2. Za § 151y sa vkladá § 151z, ktorý vrátane nadpisu znie:

„**§ 151z**

**Prechodné ustanovenie účinné od 1. januára 2015**

Ustanoveniami tohto zákona sa spravujú aj právne vzťahy, ktoré vznikli pred 1. januárom 2015. Právne úkony urobené pred l. januárom 2015 a nároky, ktoré z nich vznikli, sa posudzujú podľa právnej úpravy účinnej do 31. decembra 2014.“.

**Čl. IX**

Zákon č. 154/2001 Z. z. o prokurátoroch a právnych čakateľoch prokuratúry v znení zákona č. 311/2001 Z. z., zákona č. 669/2002 Z. z., zákona č. 458/2003 Z. z., zákona č. 462/2003 Z. z., zákona č. 548/2003 Z. z., zákona č. 561/2003 Z. z., zákona č. 365/2004 Z. z., zákona č. 530/2004 Z. z., zákona č. 586/2004 Z. z., zákona č. 609/2004 Z. z., zákona č. 122/2005 Z. z., zákona č. 622/2005 Z. z., zákona č. 520/2008 Z. z., zákona č. 291/2009 Z. z., zákona č. 543/2010 Z. z., zákona č. 33/2011 Z. z., zákona č. 220/2011 Z. z., zákona č. 503/2011 Z. z., zákona č. 79/2012 Z. z., zákona č. 335/2012 Z. z., zákona č. 392/2012 Z. z. a zákona č. 462/2013 Z. z. sa mení a dopĺňa takto:

1. V § 252 sa odsek 1 dopĺňa písmenom c), ktoré znie:

 „c) vyžiadať si súhlas odborového orgánu, ak to ustanovuje osobitný predpis,68) inak je právny úkon alebo rozhodnutie služobného úradu neplatné.“.

 Poznámka pod čiarou k odkazu 68 znie:

 „68) § 9 ods. 2 až 4 zákona č. .../2014 Z. z. o ochrane, podpore a odmeňovaní osôb aktívne bojujúcich proti korupcii (zákon o bojovníkoch proti korupcii) a o zmene a doplnení niektorých zákonov.“.

2. Za § 259 sa vkladá § 260, ktorý znie:

„**§ 260**

Ak to ustanovuje osobitný predpis,73) na rozhodnutie vo veciach týkajúcich sa služobného pomeru prokurátora a právnych vzťahov s ním súvisiacich je potrebný predchádzajúci súhlas príslušného orgánu, inak je toto rozhodnutie neplatné.“.

Poznámka pod čiarou k odkazu 73 znie:

„73) § 8 ods. 3 zákona č. .../2014 Z. z.“.

3. Za § 260 sa vkladá § 260a, ktorý znie:

„**§ 260a**

Postup pri prešetrovaní oznámení o významných skutočnostiach podľa osobitného predpisu16a) ustanoví služobný predpis, ktorý vydá generálna prokuratúra. Tento predpis musí spĺňať náležitosti ustanovené osobitným predpisom.74)“.

Poznámky pod čiarou k odkazom 73 až 74 znejú:

„74) § 6 ods. 6 a 8 a § 9 ods. 5 a 7 zákona č. .../2014 Z. z.“.

4. Za § 265l sa vkladá § 265m, ktorý vrátane nadpisu znie:

„**§ 265m**

**Prechodné ustanovenie účinné od 1. januára 2015**

Ustanoveniami tohto zákona sa spravujú aj právne vzťahy, ktoré vznikli pred l. januárom 2015. Právne úkony urobené pred l. januárom 2015 a nároky, ktoré z nich vznikli, sa posudzujú podľa právnej úpravy účinnej do 31. decembra 2014.“.

1. **Čl. X**
2. Zákon č. 315/2001 Z. z. o Hasičskom a záchrannom zbore v znení zákona č. 438/2002 Z. z., zákona č. 666/2002 Z. z., zákona č. 424/2003 Z. z., zákona č. 451/2003 Z. z., zákona č. 462/2003 Z. z., zákona č. 180/2004 Z. z., zákona č. 215/2004 Z. z., zákona č. 365/2004 Z. z., zákona č. 382/2004 Z. z., zákona č. 729/2004 Z. z., zákona č. 561/2005 Z. z., zákona č. 327/2007 Z. z., zákona č. 330/2007 Z. z., zákona č. 519/2007 Z. z., zákona č. 445/2008 Z. z., zákona č. 82/2009 Z. z., zákona č. 199/2009 Z. z., zákona č. 151/2010 Z. z., zákona č. 543/2010 Z. z. , zákona č. 48/2011 Z. z., zákona č. 400/2011 Z. z., zákona č. 345/2012 Z. z., zákona č. 80/2013 Z. z., zákona č. 190/2013 Z. z. a zákona č. 37/2014 Z. z. sa mení a dopĺňa takto:

1. § 13 sa dopĺňa odsekom 6, ktorý znie:

 „(6) Na rozhodnutie vo veciach služobného pomeru je potrebný predchádzajúci súhlas príslušného orgánu, ak to ustanovuje osobitný predpis;10e) to neplatí na rozhodnutie, ktorým sa priznáva nárok alebo rozhodnutie, ktoré je dôsledkom inej právnej skutočnosti, inak je toto rozhodnutie neplatné.“.

Poznámka pod čiarou k odkazu 10e znie:

„10e) § 8 ods. 3 zákona č. .../2014 Z. z. o ochrane, podpore a odmeňovaní osôb aktívne bojujúcich proti korupcii (zákon o bojovníkoch proti korupcii) a o zmene a doplnení niektorých zákonov.“.

2. V § 16 ods. 3 tretej vete sa za slovo „žalobu“ vkladá čiarka a slová „alebo návrh na začatie trestného stíhania“ sa nahrádzajú slovami „trestné oznámenie alebo oznámenie o významných skutočnostiach podľa osobitného predpisu10f)“.

 Poznámka pod čiarou k odkazu 10f znie:

„10f) § 3 písm. f) zákona č. .../2014 Z. z.“.

3. § 28 sa dopĺňa odsekom 3, ktorý znie:

 „(3) Skúšobná lehota sa predlžuje o čas od podania žiadosti o poskytnutie ochrany do dňa doručenia rozhodnutia o tejto žiadosti a o čas od podania žiadosti o udelenie predchádzajúceho súhlasu do dňa doručenia rozhodnutia o tejto žiadosti podľa osobitného predpisu.14b)“.

 Poznámka pod čiarou k odkazu 14b znie:

„14b) § 7b ods. 2 a 8 zákona č. 125/2006 Z. z. o inšpekcii práce a o zmene a doplnení zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení zákona č. .../2014 Z. z.“.

4. V § 60 ods. 4 sa na konci pripája táto veta: „Lehota pre skončenie služobného pomeru sa predlžuje o dobu od podania žiadosti o poskytnutie ochrany do dňa doručenia rozhodnutia o tejto žiadosti a od podania žiadosti o udelenie predchádzajúceho súhlasu do dňa doručenia rozhodnutia o tejto žiadosti podľa osobitného predpisu.14b)“.

5. V § 62 sa na konci pripája táto veta: „Lehota pre skončenie služobného pomeru sa predlžuje o dobu od podania žiadosti o poskytnutie ochrany do dňa doručenia rozhodnutia o tejto žiadosti a od podania žiadosti o udelenie predchádzajúceho súhlasu do dňa doručenia rozhodnutia o tejto žiadosti podľa osobitného predpisu.14b)“.

6. V § 69 ods. 3 písm. c) sa na konci čiarka nahrádza bodkočiarkou a pripájajú sa tieto slová: „s výnimkou, ak ide o podanie oznámenia o významných skutočnostiach podľa osobitného predpisu,10f)“.

7. V § 159 ods. 2 sa na konci pripája táto veta: „Ak to ustanovuje osobitný predpis,26a) služobný úrad je povinný si vyžiadať súhlas odborového orgánu, inak je právny úkon alebo rozhodnutie služobného úradu neplatné.“.

 Poznámka pod čiarou k odkazu 26a znie:

 „26a) § 9 ods. 2 až 4 zákona č. .../2014 Z. z.“.

8. Za § 193a sa vkladá § 193b, ktorý znie:

„**193b**

Postup pri prešetrovaní oznámení o významných skutočnostiach podľa osobitného predpisu10f) ustanoví služobný predpis, ktorý vydá služobný úrad. Tento predpis musí spĺňať náležitosti ustanovené osobitným predpisom.10e)“.

 Poznámka pod čiarou k odkazu 10e znie:

 „10e) § 6 ods. 6 a 8 a § 9 ods. 5 a 7 zákona č. .../2014 Z. z.“.

9. Za § 209h sa vkladá § 209i, ktorý vrátane nadpisu znie:

„**§ 209i**

**Prechodné ustanovenie účinné od 1. januára 2015**

Ustanoveniami tohto zákona sa spravujú aj právne vzťahy, ktoré vznikli pred l. januárom 2015. Právne úkony urobené pred l. januárom 2015 a nároky, ktoré z nich vznikli, sa posudzujú podľa právnej úpravy účinnej do 31. decembra 2014.“.

1. **Čl. XI**

Zákon č. 586/2003 Z. z. o advokácii a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení zákona č. 8/2005 Z. z., zákona č. 327/2005, Z. z., zákona č. 331/2007 Z. z., zákona č. 297/2008 Z. z., zákona č. 451/2008 Z. z., zákona č. 304/2009 Z. z., zákona č. 136/2010 Z. z., zákona č. 332/2011 Z. z., zákona č. 335/2012 Z. z. a zákona č. 339/2013 Z. z. sa mení a dopĺňa takto:

V § 20 ods. 2 sa za slovo „ustanovený“ vkladajú slová „alebo ak nebol určený podľa odseku 3“.

§ 20 sa dopĺňa odsekom 3 ktorý znie:

„(3) Ak sa niekto nemôže poskytnutia právnych služieb podľa tohto zákona domôcť, je oprávnený požiadať komoru, aby mu ponúkla vhodného advokáta. Ak tomu nebránia dôvody uvedené v ustanovení § 21, advokát ponúknutý komorou je povinný poskytnúť právne služby za podmienok ňou určených. K takýmto podmienkam patrí aj poskytovanie právnych služieb bez nároku na odmenu, ak je klientom bojovník proti korupcii podľa osobitného predpisu13b) s výnimkou prípadov, keď by vzhľadom na príjmové a majetkové pomery takéhoto klienta bolo poskytovanie právnych služieb bez nároku na odmenu zjavne neopodstatnené.“.

Poznámka pod čiarou k odkazu 13b znie:

„13b) § 3 písm. a) zákona č. .../2014 Z. z. o ochrane, podpore a odmeňovaní osôb aktívne bojujúcich proti korupcii (zákon o bojovníkoch proti korupcii) a o zmene a doplnení niektorých zákonov.“.

V § 24 ods. 1 sa za slovo „odmenu“ vkladajú slová „s výnimkou prípadov podľa § 20 ods. 3“.

1. **Čl. XII**

Zákon č. 597/2003 Z. z. o financovaní základných škôl, stredných škôl a školských zariadení v znení zákona č. 523/2004 Z. z., zákona č. 564/2004 Z. z., zákona č. 689/2006 Z. z., zákona č. 245/2008 Z. z., zákona č. 462/2008 Z. z., zákona č. 179/2009 Z. z., zákona č. 184/2009 Z. z., zákona č. 38/2011 Z. z., zákona č. 390/2011 Z. z., zákona č. 325/2012 Z. z., zákona č. 345/2012 Z. z., zákona č. 81/2013 Z. z. a zákona č. 464/2013 Z. z. sa mení a dopĺňa takto:

V § 4d sa odsek 1 dopĺňa písmenom o), ktoré znie:

„o) prevencie kriminality, najmä korupcie, a protispoločenskej činnosti.“.

1. **Čl. XIII**
2. Zákon č. 346/2005 Z. z. o štátnej službe profesionálnych vojakov ozbrojených síl Slovenskej republiky a o zmene a doplnení niektorých zákonov v znení zákona č. 253/2007 Z. z., zákona č. 330/2007 Z. z., zákona č. 348/2007 Z. z., zákona č. 144/2008 Z. z., zákona č. 452/2008 Z. z., zákona č. 59/2009 Z. z., zákona č. 483/2009 Z. z., zákona č. 151/2010 Z. z., zákona č. 543/2010 Z. z., zákona č. 48/2011 Z. z., zákona č. 220/2011 Z. z., zákona  č. 257/2011 Z. z., zákona č. 315/2011 Z. z., zákona č. 319/2012 Z. z., zákona č. 345/2012 Z. z., zákona č. 80/2013 Z. z. a zákona č. 462/2013 Z. z. sa mení a dopĺňa takto:

1. V § 3 ods. 3 tretej vete sa za slovo „žalobu“ vkladá čiarka a slová „alebo návrh na začatie trestného stíhania“ sa nahrádzajú slovami „trestné oznámenie alebo oznámenie o významných skutočnostiach podľa osobitného predpisu3a)“.

 Poznámka pod čiarou k odkazu 3a znie:

 „3a) § 3 písm. f) zákona č. .../2014 Z. z. o ochrane, podpore a odmeňovaní osôb aktívne bojujúcich proti korupcii (zákon o bojovníkoch proti korupcii) a o zmene a doplnení niektorých zákonov.“.

2. V § 9 ods. 1 sa na konci pripája táto veta: „Služobné predpisy musia byť v súlade s týmto zákonom a osobitnými predpismi.5b)“.

Poznámka pod čiarou k odkazu 5b znie:

„5b) § 6 ods. 6 a 8 a § 9 ods. 5 a 7 zákona č. .../2014 Z. z.“.

3. § 9 sa dopĺňa odsekom 3, ktorý znie:

 „(3) Ak to ustanovuje osobitný predpis,5c) služobný úrad je povinný si vyžiadať súhlas odborovej organizácie, ktorá pôsobí v ozbrojených silách a na pracovisku, kde sa vykonáva štátna služba, inak je právny úkon alebo rozhodnutie služobného úradu neplatné.“.

 Poznámka pod čiarou k odkazu 5c znie:

 „5c) § 9 ods. 2 až 4 zákona č. .../2014 Z. z.“.

4. V § 69 ods. 4 sa na konci pripája táto veta: „Lehota pre doručenie sa predlžuje o dobu od podania žiadosti o poskytnutie ochrany do dňa doručenia rozhodnutia o tejto žiadosti a od podania žiadosti o udelenie predchádzajúceho súhlasu do dňa doručenia rozhodnutia o tejto žiadosti podľa osobitného predpisu.19a)“.

 Poznámka pod čiarou k odkazu 19a znie:

„19a) § 7b ods. 2 a 8 zákona č. 125/2006 Z. z. o inšpekcii práce a o zmene a doplnení zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení zákona č. .../2014 Z. z.“.

5. V § 72 ods. 4 sa na konci pripája táto veta: „Lehota na prepustenie sa predlžuje o dobu od podania žiadosti o poskytnutie ochrany do dňa doručenia rozhodnutia o tejto žiadosti a od podania žiadosti o udelenie predchádzajúceho súhlasu do dňa doručenia rozhodnutia o tejto žiadosti podľa osobitného predpisu.19a)“.

6. V § 119 ods. 1 písm. n) sa na konci vkladá bodkočiarka a pripájajú tieto slová: „to neplatí, ak ide o podanie oznámenia o významných skutočnostiach podľa osobitného predpisu.3a)“.

7. § 191 sa dopĺňa odsekom 3, ktorý znie:

„(3) Na rozhodnutie vo veciach služobného pomeru profesionálneho vojaka a právnych vzťahov s ním súvisiacich je potrebný predchádzajúci súhlas príslušného orgánu, ak to ustanovuje osobitný predpis;55a) to neplatí na rozhodnutie, ktorým sa priznáva nárok alebo rozhodnutie, ktoré je dôsledkom inej právnej skutočnosti, inak je toto rozhodnutie neplatné.“.

Poznámka pod čiarou k odkazu 55a znie:

„55a) § 8 ods. 3 zákona č. .../2014 Z. z.“.

8. Za § 215m sa vkladá § 215n, ktorý vrátane nadpisu znie:

„**§ 215n**

**Prechodné ustanovenie účinné od 1. januára 2015**

Ustanoveniami tohto zákona sa spravujú aj právne vzťahy, ktoré vznikli pred l. januárom 2015. Právne úkony urobené pred l. januárom 2015 a nároky, ktoré z nich vznikli, sa posudzujú podľa právnej úpravy účinnej do 31. decembra 2014.“.

**Čl. XIV**

Zákon č. 125/2006 Z. z. o inšpekcii práce a o zmene a doplnení zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení zákona č. 309/2007 Z. z., zákona č. 462/2007 Z. z., zákona č. 555/2007 Z. z., zákona č. 400/2009 Z. z., zákona č. 52/2010 Z. z., zákona č. 67/2010 Z. z., zákona č. 182/2011 Z. z., zákona č. 223/2011 Z. z., zákona č. 254/2011 Z. z., zákona č. 469/2011 Z. z., zákona č. 512/2011 Z. z., zákona č. 361/2012 Z. z., zákona č. 154/2013 Z. z. a zákona č. 308/2013 Z. z. sa mení a dopĺňa takto:

V § 1 písm. b) sa na konci pripájajú tieto slová: „a pri poskytovaní ochrany podľa tohto zákona na základe osobitného predpisu1a)“.

Poznámka pod čiarou k odkazu 1a znie:

„1a) § 7 až 9 zákona č. .../2014 Z. z. o ochrane, podpore a odmeňovaní osôb aktívne bojujúcich proti korupcii (zákon o bojovníkoch proti korupcii) a o zmene a doplnení niektorých zákonov.“.

V § 4 písm. d) sa na konci pripájajú tieto slová: „a je príslušným orgánom štátnej správy v oblasti inšpekcie práce vo veciach poskytovania ochrany podľa § 7b vo vzťahu k zamestnancom Národného inšpektorátu práce“.

V § 6 ods. 1 písm. a) sa na konci pripájajú tieto slová: „a je príslušným orgánom štátnej správy v oblasti inšpekcie práce vo veciach poskytovania ochrany podľa § 7b vo vzťahu k zamestnancom inšpektorátu práce“.

V § 7 ods. 11 sa na konci pripája táto veta: „Inšpektorát práce je príslušným orgánom štátnej správy v oblasti inšpekcie práce vo veciach poskytovania ochrany podľa § 7b vo vzťahu k všetkým zamestnancom vrátane zamestnancov ministerstva okrem zamestnancov Národného inšpektorátu práce a zamestnancov inšpektorátov práce.“.

Za § 7a sa vkladá § 7b, ktorý vrátane nadpisu znie:

„**§ 7b**

**Poskytovanie ochrany**

(1) Príslušný orgán štátnej správy v oblasti inšpekcie práce (ďalej len „inšpekcia práce“) poskytne ochranu osobe, ktorá podala žiadosť podľa osobitného predpisu18j) (ďalej len „bojovník proti korupcii“), ako aj inej osobe, ak to ustanovuje tento zákon.

(2) Ak žiadosť podľa odseku 1 spĺňa všetky náležitosti podľa osobitného predpisu,18j) inšpekcia práce je povinná vydať potvrdenie o poskytnutí ochrany bezodkladne, najneskôr však do 30 dní odo dňa jej doručenia. Potvrdenie o poskytnutí ochrany musí spĺňať tieto náležitosti:

 a) označenie orgánu, ktorý potvrdenie vydal v rozsahu názov a sídlo,

 b) osobné údaje bojovníka proti korupcii v rozsahu meno, priezvisko, dátum narodenia a adresa bydliska,

c) označenie zamestnávateľa v rozsahu obchodné meno alebo názov, sídlo alebo bydlisko a miesto podnikania, ak sa miesto podnikania líši od miesta bydliska, a identifikačné číslo,

d) výrok, ktorým sa potvrdzuje poskytnutie ochrany s uvedením ustanovenia právneho predpisu, podľa ktorého sa ochrana poskytuje,

e) dátum vzniku ochrany,

f) zákonné dôvody, na základe ktorých ochrana zaniká, spolu s uvedením príslušného právneho predpisu.

(3) Ak žiadosť nespĺňa všetky náležitosti podľa osobitného predpisu,18j) inšpekcia práce vyzve bojovníka proti korupcii na jej doplnenie v primeranej lehote. Ak bojovník proti korupcii v stanovenej lehote svoju žiadosť nedoplní, inšpekcia práce mu písomne oznámi, že nie sú splnené podmienky na poskytnutie ochrany.

(4) Inšpekcia práce doručí potvrdenie o poskytnutí ochrany bezodkladne bojovníkovi proti korupcii a tomu orgánu činnému v trestnom konaní alebo súdu, ktorý vo veci koná podľa osobitného predpisu.18e) Zároveň doručí zamestnávateľovi bojovníka proti korupcii do troch dní odo dňa vydania potvrdenia o poskytnutí ochrany písomné oznámenie, že sa stáva monitorovaným zamestnávateľom podľa osobitného predpisu.18k) Ustanovenie § 8 tým nie je dotknuté.

(5) Oznámenie podľa odseku 4 musí spĺňať tieto náležitosti:

 a) označenie orgánu, ktorý oznámenie vydal v rozsahu názov a sídlo,

 b) označenie monitorovaného zamestnávateľa v rozsahu obchodné meno alebo názov, sídlo alebo bydlisko a miesto podnikania, ak sa miesto podnikania líši od miesta bydliska, a identifikačné číslo,

 c) výrok, že sa zamestnávateľ stáva monitorovaným zamestnávateľom s uvedením ustanovenia právneho predpisu, podľa ktorého sa tak stalo,

 d) dátum, od ktorého sa zamestnávateľ stáva monitorovaným zamestnávateľom.

(6) Inšpekcia práce na účely poskytovania ochrany bojovníkovi s korupciou udeľuje monitorovanému zamestnávateľovi predchádzajúci súhlas18l) na základe jeho žiadosti podľa osobitného predpisu.18m)

(7) Žiadosť monitorovaného zamestnávateľa musí byť inšpekcii práce doručená najneskôr 30 pracovných dní pred uskutočnením plánovanej zmeny pracovných podmienok podľa osobitného predpisu.18l)

(8) Inšpekcia práce je povinná udeliť predchádzajúci súhlas na základe žiadosti podľa odseku 6 bezodkladne, najneskôr však do 30 dní odo dňa jej doručenia. Ak žiadosť nespĺňa všetky náležitosti podľa osobitného predpisu,18m) inšpekcia práce vyzve monitorovaného zamestnávateľa na jej doplnenie v primeranej lehote. Ak monitorovaný zamestnávateľ v stanovenej lehote svoju žiadosť nedoplní, inšpekcia práce mu písomne oznámi, že nie sú splnené podmienky na udelenie predchádzajúceho súhlasu.

(9) V prípade, že udelenie predchádzajúceho súhlasu s navrhovanými zmenami pracovných podmienok sa týka bojovníka proti korupcii, inšpekcia práce pred udelením predchádzajúceho súhlasu písomne vyzve bojovníka proti korupcii, aby sa vyjadril k takejto žiadosti, a to do 10 dní odo dňa doručenia písomnej výzvy. Ak vyjadrenie bojovníka proti korupcii nie je inšpekcii práce doručené do 15 pracovných dní od doručenia písomnej výzvy, má sa za to, že bojovník proti korupcii nemá výhrady voči udeleniu predchádzajúceho súhlasu; na túto skutočnosť inšpekcia práce bojovníka proti korupcii v písomnej výzve upozorní. Inšpekcia práce udelí predchádzajúci súhlas len vtedy, ak je z odôvodnenia žiadosti monitorovaného zamestnávateľa zrejmé, a to aj s prihliadnutím na vyjadrenie bojovníka proti korupcii, že jeho žiadosť nemá žiadnu príčinnú súvislosť s oznámením, ktoré bolo voči monitorovanému zamestnávateľovi podané podľa osobitného predpisu;18n) v opačnom prípade predchádzajúci súhlas neudelí a zašle o tom monitorovanému zamestnávateľovi písomné oznámenie v lehote na udelenie predchádzajúceho súhlasu podľa odseku 8. Inšpekcia práce rovnako postupuje aj vo vzťahu k žiadosti monitorovaného zamestnávateľa týkajúcej sa iného zamestnanca ako bojovníka proti korupcii s výnimkou výzvy na vyjadrenie sa takéhoto zamestnanca k žiadosti. Udelenie predchádzajúceho súhlasu inšpekcia práce bezodkladne oznámi bojovníkovi proti korupcii. Inšpekcia práce nesmie v konaní o udelení predchádzajúceho súhlasu prezradiť totožnosť bojovníka proti korupcii.

(10) Inšpekcia práce bezodkladne po doručení žiadosti o skončenie poskytovania ochrany alebo po oznámení policajta, prokurátora, súdu alebo monitorovaného zamestnávateľa podľa osobitného predpisu18o) písomne oznámi monitorovanému zamestnávateľovi, že prestáva byť monitorovaným zamestnávateľom dňom určeným v osobitnom predpise.18p) Inšpekcia práce písomne oznámi zánik ochrany bezodkladne bojovníkovi proti korupcii a tomu orgánu činnému v trestnom konaní alebo súdu, ktorý vo veci koná podľa osobitného predpisu.18e)

(11) Oznámenie inšpekcie práce o zániku ochrany podľa odseku 10 musí spĺňať tieto náležitosti:

 a) označenie orgánu, ktorý oznámenie vydal v rozsahu názov a sídlo,

 b) osobné údaje bojovníka proti korupcii v rozsahu meno, priezvisko, dátum narodenia a adresa bydliska,

c) označenie zamestnávateľa v rozsahu obchodné meno alebo názov, sídlo alebo bydlisko a miesto podnikania, ak sa miesto podnikania líši od miesta bydliska, a identifikačné číslo,

d) výrok, ktorým sa oznamuje zánik ochrany s uvedením ustanovenia právneho predpisu, podľa ktorého k zániku došlo,

e) dátum zániku ochrany,

f) zákonný dôvod, na základe ktorého ochrana zaniká, spolu s uvedením príslušného právneho predpisu.

(12)Potvrdenie o poskytnutí ochrany, písomné oznámenie podľa odseku 4, predchádzajúci súhlas a písomná výzvy podľa odseku 8 sa doručujú do vlastných rúk adresátovi alebo osobe, ktorá sa preukáže jeho splnomocnením na preberanie zásielok. Ak nebol adresát zásielky, ktorá sa doručuje do vlastných rúk, zastihnutý, hoci sa v mieste doručenia zdržiava, doručovateľ ho vhodným spôsobom upovedomí, že zásielku príde doručiť znovu v určený deň a hodinu. Ak nový pokus o doručenie zásielky zostane bezvýsledný, doručovateľ uloží zásielku na pošte a adresáta o tom vhodným spôsobom upovedomí. Ak si adresát nevyzdvihne zásielku do troch dní od uloženia, posledný deň tejto lehoty sa považuje za deň doručenia, aj keď sa adresát o uložení nedozvedel. Na lehoty sa vzťahujú všeobecné predpisy o správnom konaní,26) ak tento zákon neustanovuje inak.“.

Poznámky pod čiarou k odkazom 18j až 18p znejú:

„18j) § 7 ods. 2 a 3 a § 9 ods. 8 zákona č. .../2014 Z. z.

18k) § 8 ods. 2 zákona č. .../2014 Z. z.

18l) § 8 ods. 3 zákona č. .../2014 Z. z.

18m) § 8 ods. 4 zákona č. .../2014 Z. z.

18n) § 3 písm. f) zákona č. .../2014 Z. z.

18o) § 8 ods. 6 a § 9 ods. 8 zákona č. .../2014 Z. z.

 § 131 ods. 4 a § 196 ods. 7 Trestného poriadku v znení zákona č. .../2014 Z. z.

18p) § 8 ods. 6 zákona č. .../2014 Z. z.“.

6. V § 19 sa odsek 2 dopĺňa písmenom c), ktoré znie:

 „c) zamestnávateľovi, zástupcovi zamestnancov alebo fyzickej osobe za neplnenie povinností uložených v § 7b a v osobitnom predpise25b) od 300 eur do 100 000 eur.“.

 Poznámka pod čiarou k odkazu 25b znie:

„25b) Zákon č. .../2014 Z. z.“.

7. V § 21 ods. 3 sa na konci pripája táto veta: „Všeobecné predpisy o správnom konaní sa vzťahujú na konanie o udelení predchádzajúceho súhlasu podľa § 7b ods. 1 až 5 a 10 až 12, ak tento zákon neustanovuje inak, a nevzťahujú sa na vydanie potvrdenia o poskytnutie ochrany podľa § 7b ods. 6 až 9 a 12.“.

8. Za § 22b sa vkladá § 22c, ktorý vrátane nadpisu znie:

„**§ 22c**

**Prechodné ustanovenie účinné od 1. januára 2015**

Konania začaté pred 1. januárom 2015, ktoré neboli právoplatne ukončené, sa dokončia podľa predpisov účinných do 31. decembra 2014.“.

**Čl. XV**

Zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení v znení zákona č. 462/2008 Z. z., zákona č. 37/2009 Z. z., zákona č. 184/2009 Z. z., zákona č. 37/2011 Z. z., zákona č. 390/2011 Z. z., zákona č. 324/2012 Z. z. a zákona č. 464/2013 Z. z. sa dopĺňa takto:

V § 4 písm. g) sa na konci pripájajú tieto slová: „ako aj úctu k zákonom a osobitne vzťah k prevencii a zamedzeniu vzniku a šírenia kriminality, najmä korupcie, a inej protispoločenskej činnosti,“.

**Čl. XVI**

Zákon č. 583/2008 Z. z. o prevencii kriminality a inej protispoločenskej činnosti a o zmene a doplnení niektorých zákonov v znení zákona č. 403/2010 Z. z., zákona č. 547/2011 Z. z. a zákona č. 352/2013 Z. z. sa mení a dopĺňa takto:

1. V § 11 ods. 1 sa na konci pripája táto veta: „Dotáciu možno poskytnúť až do výšky 100% predpokladaných výdavkov projektu, ak ide o projekty zamerané na prevenciu korupcie; odsek 2 sa v tomto prípade nepoužije.“.

2. Za § 16 sa vkladá § 17, ktorý vrátane nadpisu znie:

 „**§ 17**

**Prechodné ustanovenie účinné od 1. januára 2015**

Žiadosti o dotácie podané na základe výzvy na predkladanie projektov zverejnenej pred nadobudnutím účinnosti tohto zákona, sa posudzujú podľa právnej úpravy účinnej do 31. decembra 2014.“.

**Čl. XVII**

Zákon č. 400/2009 Z. z. o štátnej službe a o zmene a doplnení niektorých zákonov v znení zákona č. 151/2010 Z. z., zákona č. 500/2010 Z. z., a zákona č. 505/2010 Z. z., zákona č. 547/2010 Z. z., zákona č. 33/2011 Z. z., zákona č. 48/2011 Z. z., zákona č. 220/2011 Z. z., zákona č. 257/2011 Z. z., zákona č. 503/2011 Z. z., zákona č. 252/2012 Z. z., zákona č. 345/2012 Z. z., zákona č. 361/2012 Z. z., zákona č. 392/2012 Z. z., zákona č. 122/2013 Z. z., zákona č. 305/2013 Z. z., zákona č. 402/2013 Z. z. a zákona č. 462/2013 z. z. sa mení a dopĺňa takto:

V § 4 ods. 5 sa na konci pripájajú tieto slová: „alebo preto, že podal oznámenie o významných skutočnostiach podľa osobitného predpisu5b)“.

 Poznámka pod čiarou k odkazu 5b znie:

 „5b) § 3 písm. f) zákona č. .../2014 Z. z. o ochrane, podpore a odmeňovaní osôb aktívne bojujúcich proti korupcii (zákon o bojovníkoch proti korupcii) a o zmene a doplnení niektorých zákonov.“.

V § 15 ods. 2 sa za slovo „rozpore“ vkladajú slová „s osobitným predpisom18a) ani“.

Poznámka pod čiarou k odkazu 18a znie:

„18a) § 6 ods. 6 a § 9 ods. 5 zákona č. .../2014 Z. z. o ochrane, podpore a odmeňovaní osôb aktívne bojujúcich proti korupcii (zákon o bojovníkoch proti korupcii) a o zmene a doplnení niektorých zákonov.“.

V § 28 ods. 4 sa na konci pripája táto veta: „Skúšobná doba sa predlžuje tiež o čas od podania žiadosti o poskytnutie ochrany do dňa doručenia rozhodnutia o tejto žiadosti a o čas od podania žiadosti o udelenie predchádzajúceho súhlasu do dňa doručenia rozhodnutia o tejto žiadosti podľa osobitného predpisu.33a)“.

Poznámka pod čiarou k odkazu 33a znie:

„33a) § 7b ods. 2 a 8 zákona č. 125/2006 Z. z. o inšpekcii práce a o zmene a doplnení zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení zákona č. .../2014 Z. z.“.

V § 48 ods. 3 sa na konci pripája táto veta: „Výpovedná doba sa predlžuje o dobu od podania žiadosti o poskytnutie ochrany do dňa doručenia rozhodnutia o tejto žiadosti a od podania žiadosti o udelenie predchádzajúceho súhlasu do dňa doručenia rozhodnutia o tejto žiadosti podľa osobitného predpisu.33a)“.

V § 60 ods. 1 písm. c) sa na konci čiarka nahrádza bodkočiarkou a pripájajú sa tieto slová: „to neplatí, ak ide o podanie oznámenia o významných skutočnostiach podľa osobitného predpisu,5b)“.

V § 75 sa na konci pripája táto veta: „Služobný poriadok musí byť v súlade s týmto zákonom a osobitnými predpismi.52a)“.

Poznámka pod čiarou k odkazu 52a znie:

„52a) § 6 ods. 8 a § 9 ods. 7 zákona č. .../2014 Z. z.“.

§ 121 sa dopĺňa odsekom 3, ktorý znie:

„(3) Na právny úkon, ktorým sa menia služobné podmienky štátneho zamestnanca je potrebný predchádzajúci súhlas príslušného orgánu, ak to ustanovuje osobitný predpis,69a) okrem skončenia štátnozamestnaneckého pomeru podľa § 47 písm. a), inak je tento právny úkon neplatný.“.

Poznámka pod čiarou k odkazu 69a znie:

„69a) § 8 ods. 3 zákona č. .../2014 Z. z.“.

§ 123 vrátane nadpisu znie:

**„§ 123**

**Premlčanie**

 Na premlčanie sa použijú ustanovenia § 100 ods. 1 a 2, § 101 až 103, §106, § 107 a § 110 až 113 Občianskeho zákonníka.“.

Za § 140c sa vkladá § 140d, ktorý vrátane nadpisu znie:

„**§ 140d**

**Prechodné ustanovenie účinné od 1. januára 2015**

Ustanoveniami tohto zákona sa spravujú aj právne vzťahy, ktoré vznikli pred l. januárom 2015. Právne úkony urobené pred l. januárom 2015 a nároky, ktoré z nich vznikli, sa posudzujú podľa právnej úpravy účinnej do 31. decembra 2014.“.

**Čl. XVIII**

Tento zákon nadobúda účinnosť 1. januára 2015 okrem Čl. VI bodu 6, Čl. VII bodu 5, Čl. IX bodu 3, Čl. X bodu 8, Čl. XIII bodu 2, Čl. XVII bodu 2, ktoré nadobúdajú účinnosť 1. júla 2015.

1. ) Zákon č. 83/1990 Zb. o združovaní občanov v znení neskorších predpisov. [↑](#footnote-ref-2)
2. ) Zákon č. 34/2002 Z. z. o nadáciách a o zmene Občianskeho zákonníka v znení neskorších predpisov, v znení neskorších predpisov. [↑](#footnote-ref-3)
3. ) § 20f až 20j Občianskeho zákonníka v znení neskorších predpisov. [↑](#footnote-ref-4)
4. ) Zákon č. 213/1997 Z. z. o neziskových organizáciách poskytujúcich všeobecne prospešné služby v znení neskorších predpisov. [↑](#footnote-ref-5)
5. ) Zákon č. 147/1997 Z. z. o neinvestičných fondoch a o doplnení zákona Národnej rady Slovenskej republiky č. 207/1996 Z. z. v znení neskorších predpisov. [↑](#footnote-ref-6)
6. ) § 20 ods. 1 Občianskeho zákonníka v znení zákona č. 34/2002 Z. z. [↑](#footnote-ref-7)
7. ) § 20i ods. 2 Občianskeho zákonníka v znení neskorších predpisov. [↑](#footnote-ref-8)
8. ) Zákon č. 618/2003 Z. z. o autorskom práve a právach súvisiacich s autorským právom (autorský zákon) v znení neskorších predpisov. [↑](#footnote-ref-9)
9. ) § 62 a 196 Trestného poriadku v znení neskorších predpisov. [↑](#footnote-ref-10)
10. ) Trestný poriadok v znení neskorších predpisov. [↑](#footnote-ref-11)
11. ) § 2 ods. 1 zákona Národnej rady Slovenskej republiky č. 278/1993 Zb. o správe majetku štátu v znení zákona č. 277/2007 Z. z. [↑](#footnote-ref-12)
12. ) § 8 zákona Slovenskej národnej rady č. 369/1990 Zb. o obecnom zriadení v znení neskorších predpisov. [↑](#footnote-ref-13)
13. ) § 10 zákona č. 302/2001 Z. z. o samospráve vyšších územných celkov (zákon o samosprávnych krajoch). [↑](#footnote-ref-14)
14. ) § 21 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov. [↑](#footnote-ref-15)
15. ) Napríklad § 2 zákona č. 532/2010 Z. z. o Rozhlase a televízii Slovenska a o zmene a doplnení niektorých zákonov, § 4 zákona č. 474/2005 Z. z. o Slovákoch žijúcich v zahraničí a o zmene a doplnení niektorých zákonov v znení zákona č. 287/2012 Z. z. [↑](#footnote-ref-16)
16. ) § 2 písm. a) zákona č. 523/2004 Z. z. [↑](#footnote-ref-17)
17. ) § 2 písm. a) zákona č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení zákona č. 611/2005 Z. z. [↑](#footnote-ref-18)
18. ) Napríklad § 15 zákona č. 400/2009 Z. z. o štátnej službe a o zmene a doplnení niektorých zákonov, § 84 Zákonníka práce v znení zákona č. 210/2003 Z. z. [↑](#footnote-ref-19)
19. ) § 1 zákona č. 400/2009 Z. z. [↑](#footnote-ref-20)
20. ) Napríklad § 1 Zákonníka práce v znení neskorších predpisov. [↑](#footnote-ref-21)
21. ) § 223 až 228a Zákonníka práce v znení neskorších predpisov. [↑](#footnote-ref-22)
22. ) § 328 až 336a Trestného zákona v znení neskorších predpisov. [↑](#footnote-ref-23)
23. ) § 212, § 213, § 221 až 228, § 237 až 243, § 254 až 268, § 277 až 278a, § 326 až 327a, § 342, § 344 a § 348 až 350 Trestného zákona v znení neskorších predpisov. [↑](#footnote-ref-24)
24. ) Zákon č. 365/2004 Z. z. o rovnakom zaobchádzaní v niektorých oblastiach a o ochrane pred diskrimináciou a o zmene a doplnení niektorých zákonov (antidiskriminačný zákon) v znení neskorších predpisov. [↑](#footnote-ref-25)
25. ) § 136 ods. 2 a 4 a § 196 ods. 3 Trestného poriadku v znení zákona č. .../2014 Z. z. [↑](#footnote-ref-26)
26. ) § 62 Trestného poriadku v znení zákona č. .../2014 Z. z. [↑](#footnote-ref-27)
27. ) Zákon č. 122/2013 Z. z. o ochrane osobných údajov a o zmene a doplnení niektorých zákonov v znení zákona č. 84/2014 Z. z. [↑](#footnote-ref-28)
28. ) Napríklad zákon č. 215/2004 Z. z. o ochrane utajovaných skutočností a o zmene a doplnení niektorých zákonov v znení neskorších predpisov, zákon Národnej rady Slovenskej republiky č. 46/1993 Z. z. o Slovenskej informačnej službe v znení neskorších predpisov. [↑](#footnote-ref-29)
29. ) Napríklad § 75 zákona č. 400/2009 Z. z. v znení zákona č. .../2014 Z. z. [↑](#footnote-ref-30)
30. ) § 4, § 6 a § 7 zákona č. 125/2006 Z. z. o inšpekcii práce a o zmene a doplnení zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov. [↑](#footnote-ref-31)
31. ) § 128 ods. 1 a § 196 ods. 2 Trestného poriadku v znení neskorších predpisov. [↑](#footnote-ref-32)
32. ) § 7b zákona č. 125/2006 Z. z. v znení zákona č. .../2014 Z. z. [↑](#footnote-ref-33)
33. ) § 7b ods. 3 zákona č. 125/2006 Z. z. v znení zákona č. .../2014 Z. z. [↑](#footnote-ref-34)
34. ) § 119 zákona č. 385/2000 Z. z. o sudcoch a prísediacich a o zmene a doplnení niektorých zákonov v znení neskorších predpisov.

 § 192 zákona č. 154/2001 Z. z. o prokurátoroch a právnych čakateľoch prokuratúry. [↑](#footnote-ref-35)
35. ) § 345 a 346 Trestného zákona. [↑](#footnote-ref-36)
36. ) § 131 ods. 1, § 196 ods. 4 a § 264 ods. 2 Trestného poriadku v znení neskorších predpisov. [↑](#footnote-ref-37)
37. ) § 211 a 212 Trestného poriadku v znení neskorších predpisov. [↑](#footnote-ref-38)
38. ) § 136 ods. 2 Trestného poriadku v znení zákona č. .../2014 Z. z. [↑](#footnote-ref-39)
39. ) § 197 ods. 1 písm. d) a § 215 ods. 1 písm. a) Trestného poriadku. [↑](#footnote-ref-40)
40. ) § 131 ods. 4, § 196 ods. 7, § 197 ods. 4, § 206 ods. 1, § 212 ods. 6 a § 215 ods. 5 Trestného poriadku v znení zákona č. .../2014 Z. z. [↑](#footnote-ref-41)
41. ) § 18 ods. 1 písm. g) zákona Národnej rady Slovenskej republiky č. 154/1994 Z. z. o matrikách v znení zákona č. 335/2007 Z. z. [↑](#footnote-ref-42)
42. ) Napríklad § 11a Zákonníka práce v znení neskorších predpisov. [↑](#footnote-ref-43)
43. ) § 7b ods. 1 až 5 a 10 a 12 zákona č. 125/2006 Z. z. v znení zákona č. .../2014 Z. z. [↑](#footnote-ref-44)
44. ) § 9 a 11 zákona č. 365/2004 Z. z. v znení zákona č. 85/2008 Z. z. [↑](#footnote-ref-45)
45. ) Zákon č. 522/2008 Z. z. o vyznamenaniach Slovenskej republiky v znení zákona č. 115/2011 Z. z. [↑](#footnote-ref-46)
46. ) § 16 ods. 1 zákona č. 522/2008 Z. z. [↑](#footnote-ref-47)
47. ) Občiansky súdny poriadok v znení neskorších predpisov. [↑](#footnote-ref-48)
48. ) Zákon č. 420/2004 Z. z. o mediácii a o doplnení niektorých zákonov v znení neskorších predpisov. [↑](#footnote-ref-49)
49. ) Zákon č. 327/2005 Z. z. poskytovaní právnej pomoci osobám v materiálnej núdzi a o zmene a doplnení zákona č. 586/2003 Z. z. o advokácii a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení zákona č. 8/2005 Z. z., v znení neskorších predpisov. [↑](#footnote-ref-50)
50. ) Zákon č. 586/2003 Z. z. o advokácii a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov, v znení neskorších predpisov. [↑](#footnote-ref-51)
51. ) § 46 ods. 8 a 9, § 62 ods. 2, § 65 ods. 8, § 74 ods. 2, § 131 ods. 1 a 4, § 139, § 196 ods. 1, 2 a 4, § 197 ods. 3, § 198, § 198a, § 199 ods. 1, § 206 ods. 1 a 2, § 214 ods. 3, § 215 ods. 5 a 6, § 216 ods. 5, § 228 ods. 6, § 264 ods. 2 a § 265 ods. 2 Trestného poriadku v znení neskorších predpisov. [↑](#footnote-ref-52)
52. ) Zákon č. 514/2003 Z. z. o zodpovednosti za škodu spôsobenú pri výkone verejnej moci a o zmene niektorých zákonov v znení neskorších predpisov. [↑](#footnote-ref-53)
53. ) Napríklad Zákonník práce, Občiansky zákonník v znení neskorších predpisov. [↑](#footnote-ref-54)
54. ) Napríklad § 79 ods. 1 Zákonníka práce v znení neskorších predpisov. [↑](#footnote-ref-55)
55. ) § 11 zákona č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov. [↑](#footnote-ref-56)
56. ) § 4 písm. g) a § 5 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení zákona č. .../2014 Z. z. [↑](#footnote-ref-57)
57. ) Zákon č. 583/2008 Z. z. o prevencii kriminality a inej protispoločenskej činnosti a o zmene a doplnení niektorých zákonov v znení neskorších predpisov. [↑](#footnote-ref-58)
58. ) Zákon č. 597/2003 Z. z. o financovaní základných a stredných škôl a školských zariadení v znení neskorších predpisov. [↑](#footnote-ref-59)
59. ) § 20a a § 460 až 487 Občianskeho zákonníka v znení neskorších predpisov. [↑](#footnote-ref-60)
60. ) § 2 zákona č. 663/2007 Z. z. o minimálnej mzde v znení zákona č. 460/2008 Z. z. [↑](#footnote-ref-61)
61. ) § 234 Trestného poriadku v znení zákona neskorších predpisov. [↑](#footnote-ref-62)
62. ) Napríklad § 334 ods. 5 Trestného poriadku. [↑](#footnote-ref-63)
63. ) § 285 písm. d) Trestného poriadku. [↑](#footnote-ref-64)
64. ) § 197 ods. 1 písm. c) Trestného poriadku. [↑](#footnote-ref-65)
65. ) § 215 ods. 1 písm. d) Trestného poriadku. [↑](#footnote-ref-66)
66. ) § 197 ods. 2 Trestného poriadku. [↑](#footnote-ref-67)
67. ) § 215 ods. 2 Trestného poriadku v znení neskorších predpisov. [↑](#footnote-ref-68)
68. ) § 215 ods. 1 písm. e) Trestného poriadku. [↑](#footnote-ref-69)
69. ) Napríklad § 428 Trestného poriadku. [↑](#footnote-ref-70)
70. ) § 197 ods. 4, § 215 ods. 5 a § 234 ods. 1 Trestného poriadku v znení neskorších predpisov. [↑](#footnote-ref-71)
71. ) § 173 ods. 7 Trestného poriadku v znení zákona č. .../2014 Z. z. [↑](#footnote-ref-72)
72. ) Vyhláška Ministerstva spravodlivosti Slovenskej republiky č. 492/2004 Z. z. o stanovení všeobecnej hodnoty majetku v znení neskorších predpisov. [↑](#footnote-ref-73)
73. ) § 6 ods. 1 písm. a) zákona č. 583/2008 Z. z. [↑](#footnote-ref-74)
74. ) § 19 ods. 2 písm. d) zákona č. 125/2006 Z. z. v znení zákona č. .../2014 Z. z. [↑](#footnote-ref-75)
75. ) Napríklad § 3 ods. 2 zákona Slovenskej národnej rady č. 564/1991 Zb. o obecnej polícii, § 3 zákona Národnej rady Slovenskej republiky č. 171/1993 Z. z. o Policajnom zbore v znení neskorších predpisov, § 4 ods. 1 písm. g) zákona č. 153/2001 Z. z. o prokuratúre, § 6 ods. 1 zákona č. 245/2008 Z. z. [↑](#footnote-ref-76)
76. ) Zákon č. 71/1967 Zb. o správnom konaní (správny poriadok) v znení neskorších predpisov. [↑](#footnote-ref-77)
77. ) Napríklad § 2, § 6 a § 7 zákona č. 256/1998 Z. z. o ochrane svedka a o zmene a doplnení niektorých zákonov v znení neskorších predpisov, § 11 zákona č. 122/2013 Z. z., § 9 a 11 zákona č. 365/2004 Z. z. v znení neskorších predpisov, § 91 zákona č. 483/2001 Z. z. o bankách a o zmene a doplnení niektorých zákonov v znení neskorších predpisov, zákon č. 167/2008 Z. z. o periodickej tlači a agentúrnom spravodajstve a o zmene a doplnení niektorých zákonov v znení zákona č. 221/2011 Z. z. [↑](#footnote-ref-78)
78. Zákon č. 2/1991 Zb. o kolektívnom vyjednávaní v znení neskorších predpisov. [↑](#footnote-ref-79)